title: Yuneec

text: Yuneec International on kiinalainen ilma-aluksia valmistava yritys, joka aloitti 1999 mallilennokkien valmistajan. Nykyään Yuneec tunnetaan etupäässä multikopteistaan. Se kuuluukin multikoptereiden markkinajohtajiin yhdessä DJI:n kanssa.


title: Grotska

text: Grotska () on kaupunkilähiö ja yksi 17 kaupunkikunnasta, jotka yhdessä muodostavat Serbian pääkaupungin Belgradin.


title: Grotska

text: Grotska sijaitsee Belgradin keskustasta itään. Laajemmin se sijaitsee Šumadijan alueen pohjoisosassa, ja sen pohjoinen osa kuuluu Tonavan laakson Podunavljen makroalueeseen, kun sen eteläinen osa sijoittuu Raljajoen laaksoon. Grotskan kaupungin korkeus merenpinnasta on 71 metriä, joka tekee siitä yhden Belgradin matalimmista kohdista. Muita sen alueen jokia ovat Bolečica ja Gročica.


title: Grotska

text: Grotskaan on kooltaan 289 km² ja siihen kuuluu 15 asuinaluetta, jotka ovat lähinnä maaseutua keskustan aluetta lukuun ottamatta. Vuoden 2011 väestölaskennassa alueella asui 83 907 asukasta. Se on yksi Belgradin nopeimmin kasvavista kaupunkikunnista.


title: Grotska

text: Grotskan tunnetuin historiallinen tapahtuma on Grotskan taistelu, joka käytiin 22. heinäkuuta 1739 sen alueella. Osmanien valtakunnan joukkojen komentaja Hacı İvaz Mehmed pašša käytti kaupungin vaihtelevaa ja kumpuilevaa maastoa tehokkaasti hyödykseen sijoittaessaan joukkoja sekä vastahyökkäyksissä. Osmanit voittivat kreivi Wallisin johtaman Habsburgien Itävallan armeijan, jonka jälkeen ne saattoivat edetä piirittämään Belgradia. Grotskan taistelu jäi vuosina 1737–1739 käydyn Itävallan–Turkin sodan ratkaisutaisteluksi ja johti Itävallalle tappiollisen Belgradin rauhan solmimiseen.


title: Grotska

text: Perääntynyt Itävallan armeija ei ehtinyt haudata kaatuneitaan, vaan ne jäivät usein sijoilleen makaamaan. Seuraavana vuonna alueella kulkenut matkailija kertoi grotskalaisten ottaneen itävaltalaissotilaiden päähineet käyttöönsä:


title: Grotska

text: Yksi kaupungin nähtävyyksistä on siellä oleva katu, jota kutsutaan historialliseksi kaduksi. Sen varrella on suojelukohteina säilytettyjä vanhoja asuin- ja kaupparakennuksia, joista vanhimmat on rakennettu 150-250 vuotta sitten. Katua säilytetään elävänä muistomerkkina 1800-luvun alkupuolen pikkukaupunkimiljööstä.


title: Lumoojatar (DC Comics)

text: Lumoojatar (), oikealta nimeltään June Moone, on DC Comicsin sarjakuvissa esiintyvä antisankari, joka teki ensiesiintymisensä "Strange Adventures" -lehden numerossa 187. Viidennessä Suicide Squadista kertovassa sarjakuvassa hänestä tuli yksi ryhmän toistuvista jäsenistä.


title: Lumoojatar (DC Comics)

text: Lumoojatar esiintyy myös vuoden 2016 elokuvassa "Suicide Squad", jossa häntä näyttelee Cara Delevingne.


title: Henrik Freese

text: Henrik Freese oli Turun hiippakunnan tuomiorovasti vuosina 1460–1465. Paavi Pius II valitsi hänet virkaan 4. heinäkuuta 1460. Ennen virkaanastumistaan Henrik oli opiskellut Pariisin yliopistossa, mistä hän sai maisterin arvon vuonna 1452. Hän opiskeli myös Kölnin yliopistossa ennen paluutaan Suomeen.


title: Nassaun piirikunta (New York)

text: Nassaun piirikunta [ˈnæsɔː] on Yhdysvaltojen New Yorkin osavaltion piirikunta, joka sijaitsee Long Islandin saaren länsiosassa heti New Yorkin kaupungin itäpuolella. Vuoden 2010 väestönlaskennassa piirikunnan asukasluku oli 1 339 532.


title: Nassaun piirikunta (New York)

text: Nassaun piirikunta kuuluu New Yorkin esikaupunkivyöhykkeeseen ja on tunnettu vauraiden ihmisten pientalovaltaisena asuinpaikkana. Vuonna 2012 Forbes-talouslehden listauksessa neljä Nassaun asuinaluetta sijoittui Yhdysvaltojen kymmenen hyvätuloisimman joukkoon: Long Islandin pohjoisrannikon 1 300 asukkaan Plandome, Manhassetin 3 000 asukkaan osa-alue Munsey Park ja 2 200 asukkaan Oyster Bay Cove sekä Long Islandin etelärannikon Hempsteadin kaupunkiin kuuluva vajaan viidensadan asukkaan Hewlett Neck. Keskitulotasoltaan Nassau sijoittui kaikista Yhdysvaltojen piirikunnista 12 vauraimman joukkoon.


title: Nassaun piirikunta (New York)

text: Nassaun piirikunnan viidestä kunnasta "city"-kuntamuotoa edustavat Glen Cove (26 964 asukasta) ja omalla kapealla saarellaan Long Islandin etelärannikolla sijaitseva Long Beach (33 275). "Town"-kuntamuotoa edustavat alueiltaan ja väkiluvuiltaan suuremmat Hempstead (759 757), North Hempstead (226 322) ja piirikunnan itäosassa saaren pohjoisrannalta etelärannalle ulottuva Oyster Bay (293 214 asukasta).


title: Nassaun piirikunta (New York)

text: Eri taajamia (pienemmät hallinnollisesti muotoa "village" tai "hamlet") Nassaun piirikunnassa ovat:


title: Markus Gander

text: Markus Gander (s. 16. toukokuuta 1989 Sterzing, Italia) on italialainen jääkiekkoilija, joka pelaa monikansallisen Alps Hockey Leaguen italialaisjoukkue HC Val Pusteriassa. Hän on pelipaikaltaan oikea laitahyökkääjä ja laukoo oikealta.


title: Markus Gander

text: Gander on SSI Vipitenon kasvatti. Hän oli kaudella 2004–2005 seuran U19-junioreiden paras maalintekijä 17 osumallaan, kuten myös seuraavalla kaudella 2005–2006, jolloin Gander sijoittui tehoilla 27+23=50 koko Italian U19-sarjan maalipörssissä kolmanneksi ja pistepörssissä neljänneksi. Hän debytoi samalla kaudella myös miesten peleissä pelattuaan 15 ottelua Italian toiseksi korkeimmalla sarjatasolla Serie A2:ssa sekä yhden ottelun Vipitenon kakkosjoukkueessa Italian kolmanneksi korkeimmalla sarjatasolla. Kaudella 2006–2007 Gander jakoi tehoilla 29+26=55 koko maan U19-juniorisarjan maalipörssin voiton HC Eppan Piratesin Lorenz Rögglin kanssa ja sijoittui pistepörssissä kolmanneksi. Hän jakoi myös pudotuspelien maalipörssin voiton 11 osumallaan HC Fiemmen Paolo Nicolaon kanssa. Gander voitti kauden päätteeksi Italian U19-sarjan mestaruuden, kuten myös seuraavan kauden 2007–2008 päätteeksi. Kauden 2008–2009 päätteeksi hän voitti Serie A2:n mestaruuden.


title: Markus Gander

text: Kaudeksi 2009–2010 Gander siirtyi Yhdysvaltain NAHL-junioriliigan North Iowa Outlawsiin. Hän oli joukkueen kolmanneksi paras pistemies tehoilla 12+16=28. Kaudeksi 2010–2011 Gander palasi taas Vipitenoon. Hän voitti kauden päätteeksi Serie A2:n mestaruuden ja oli nostamassa joukkuetta Serie A:han. Heinäkuussa 2011 Gander teki Vipitenon kanssa vuoden mittaisen jatkosopimuksen. Serie A:n tulokaskaudellaan 2011–2012 hän teki 41 runkosarjaottelussa tehot 15+9=24 ja viidessä karsintasarjan ottelussa kaksi syöttöpistettä. Gander oli runkosarjassa Vipitenon kolmanneksi paras maalintekijä. Joukkue putosi kauden päätteeksi kuitenkin takaisin Serie A:een.


title: Markus Gander

text: Gander siirtyi kaudeksi 2012–2013 jatkamaan Serie A -uraansa HC Bolzanon riveihin. Hän voitti kauden aikana Italian Supercupin ja edusti joukkuetta myös Continental Cupissa. Kaudeksi 2013–2014 Bolzano siirtyi pelaamaan monikansallista, itävaltalaisvetoista Erste Bank Eishockey Ligaa. Gander teki siellä ensimmäisellä kaudellaan runkosarjassa tehot 4+12=16. Hän voitti kauden päätteeksi EBEL:n mestaruuden. Kaudella 2015–2016 Gander toimi Bolzanon varakapteenina. Kausi 2017–2018 hänellä päättyi leukamurtumaan tammikuussa 2018. Gander voitti kauden päätteeksi kuitenkin EBEL:n mestaruuden.


title: Markus Gander

text: Kaudeksi 2018–2019 Gander siirtyi vuoden mittaisella sopimuksella monikansallisen Alps Hockey Leaguen HC Val Pusteriaan.


title: Markus Gander

text: Gander edusti Italiaa MM-kilpailuissa vuosina 2014 ja 2017, joista ensimmäisessä turnauksessa hän oli joukkueensa paras maalintekijä kahdella osumallaan ja jakoi Italian sisäisen tehotilaston voiton vain yhden ottelun pelanneen Patrick Bonan kanssa lukemalla 0. Gander pelasi myös IA-divisioonan MM-kilpailuissa vuosina 2013, 2015, 2016 ja 2018, joista vuosien 2013, 2016 ja 2018 turnaukset päättyivät hopeaan. Hän pelasi myös Sotšin olympiakisojen 2014 ja Pyeonchangin olympiakisojen 2018 karsinnoissa, joista jälkimmäisten karsintojen esikarsintaturnauksessa Gander jakoi Italian sisäisen tehotilaston voiton seitsemän muun pelaajan kanssa lukemalla +5. Yhteensä hän on pelannut 92 A-maaottelua tehipistein 14+12=26.


title: Markus Gander

text: Gander pelasi myös alle 20-vuotiaiden I-divisioonan MM-kilpailuissa vuosina 2007 ja 2009 sekä II-divisioonan MM-kilpailuissa vuonna 2008, jolloin hän voitti kultaa. Gander pelasi myös alle 18-vuotiaiden II-divisioonan MM-kilpailuissa vuosina 2006 ja 2007, joista ensimmäinen turnaus päättyi kultaan.


title: Elavus (Raision kirkkoherra)

text: Elavus (k. 1347 jälkeen) oli 1300-luvulla elänyt Raision kirkkoherra ja Turun hiippakunnan ensimmäinen tuomiorovasti. Elavus opiskeli Pariisin yliopistossa ja toimi ainakin vuodesta 1320 eteenpäin Turun tuomiokapitulin kaniikkina. Piispa Hemming nimitti hänet tuomiorovastiksi vuonna 1340.


title: Red Dead

text: Red Dead on Rockstar Gamesin julkaisema villiin länteen sijoittuva videopelien sarja.


title: TOAS Espantorni

text: TOAS Espantorni tai Espantorni on vuonna 2015 valmistunut asuinkerrostalo Tampereella Tampellan kaupunginosassa. 17-kerroksisen rakennuksen omistaa Tampereen opiskelija-asuntosäätiö, ja se sisältää opiskelijakäyttöön tarkoitettuja vuokra-asuntoja. Espantorni on Tampereen keskusta-alueen viidenneksi korkein rakennus Näsinneulan, Tornihotellin, Luminaryn ja Hotelli Ilveksen jälkeen.


title: Sudet (jalkapallo)

text: Kouvolan Sudet on kouvolalainen jalkapalloseura, jonka miesten edustusjoukkue pelaa Kolmosessa. Lisäksi seuralla on naisten edustusjoukkue sekä reservi- ja juniorijoukkueita.


title: Sudet (jalkapallo)

text: Jalkapallossa Sudet voitti ensimmäisen, ja toistaiseksi ainoan, mestaruutensa vuonna 1940. Lisäksi sen voittanut kerran hopeaa 1942 ja neljästi pronssia. Yhteensä seura on pelannut viisitoista kautta pääsarjatasolla, ja se on pudotuspelit mukaan lukien maratontaulukon sijalla 25.


title: Sudet (jalkapallo)

text: Kaudeksi 2011 Sudet nousi Suomen kolmanneksi korkeimmalle sarjatasolle Kakkoseen toisen kouvolalaisseuran FC Kuusankosken vapaaksi jättämälle paikalle. Samalla MyPa-taustaiset entiset liigapelaajat Janne Lindberg ja Jukka Lindström tulivat seuran valmennukseen. Edellisen kerran Sudet pelasi yhtä korkealla sarjatasolla kaudella 1990.


title: Granville Sharp

text: Granville Sharp (10. marraskuuta 1735 – 6. heinäkuuta 1813) oli yksi ensimmäisistä englantilaisista, jotka taistelivat orjuutta vastaan. Sharp pyrki myös korjaamaan muita yhteiskunnan vääryyksiä ja epäoikeudenmukaisuuksia. Hän kehitti suunnitelman, jonka tarkoituksena oli siirtää mustaihoiset orjat Sierra Leoneen ja perusti St. George’s Bay Companyn, joka oli Sierra Leone Companyn edelläkävijä. Hänen pyrkimyksensä johtivat ensiksi Granville Townin perustamiseen ja myöhemmin Sierra Leonen Freetownin perustamiseen, minkä vuoksi häntä pidetään yhtenä Sierra Leonen perustajista. Sharp oli myös Raamatun opiskelija, klassisisti sekä lahjakas muusikko.


title: Antti Vahteri

text: Antti Vahteri (2. joulukuuta 1889 – 13. heinäkuuta 1954) oli suomalainen toimittaja, joka työskenteli 1920-luvulta lähtien "Suomen Sosialidemokraatissa". Hän kuului niin sanottuihin vasemmistososialidemokraatteihin.


title: Antti Vahteri

text: Vahteri työkenteli vuodesta 1917 lähtien toimittajana "Työmiehessä", kunnes lehti lakkautettiin Suomen sisällissodan loppuvaiheessa huhtikuussa 1918. Tämän jälkeen hän oli pitkään "Työmiehen" seuraajaksi perustetun "Suomen Sosialidemokraatin" toimituksessa. Myöhemmin jatkosodan aikana Vahteri työskenteli myös lehden pääkirjoitustoimittajana yhdessä Eero A. Wuoren, Yrjö Kallisen ja Yrjö Ruudun kanssa. Vuonna 1945 Vahteri aloitti Suomen Tietotoimiston apulaisjohtajana. Tehtävä perustettiin Yleisradion uuden pääjohtajan Hella Wuolijoen vaatimuksesta valvomaan STT:n radiouutisten toimittamista. Vahteri ei kuitenkaan suuremmin puuttunut uutistoimituksen työskentelyyn.


title: Antti Vahteri

text: Vahteri suomensi myös ulkomaisten sosialidemokraattien kuten Karl Rennerin ja Karl Kautskyn teoksia.


title: Sherbrot

text: Sherbrot, tunnettu myös nimeltä bulomit, ovat Sierra Leonen etninen ryhmä. He puhuvat sherbron kieltä. Sherbroja arvioidaan olevan noin 175 000 ja 180 000 välillä, jolloin he käsittäisivät maan väkiluvusta noin 2,5 prosenttia.


title: Fouta Djallon

text: Fouta Djallon (myös "Futa Djallon" ja muita kirjoitusasuja, alkuperäinen fulaninkielinen nimi "Fuuta Jaloo") on ylänköalue Guinean länsi- ja keskiosisissa. Sen pinta-ala on noin 77 000 neliökilometriä.


title: Fouta Djallon

text: Alueen pinnankorkeus on Atlantin valtameren lähellä 300–400 metriä ja keskiosassa 800–1000 metriä. Korkein kohta on Loura- eli Tamguevuori (1537 metriä). Fouta Djallonilta saavat alkunsa Gambiajoki, Senegalin alkujoki Bafing ja monet Nigerin yläjuoksun sivujoista. Alkuperäiset trooppiset sademetsät on lähes kokonaan hakattu. Seudulla harjoitetaan maanviljelyä ja karjanhoitoa.


title: Fouta Djallon

text: Fouta Djallon on saanut nimensä alkuperäisestä fulaninkielisestä nimestä alueelle ja sen kanta-asukkaistaan djalonkeista. Myöhemmin sinne muutti fulbeja, jotka 1600-luvun loppuun mennessä muodostivat alueen pääväestön. 1700- ja 1800-luvuilla aluetta hallitsi islamilainen Fouta Djallonin fulbevaltio, joka liitettiin Ranskan Guineaan vuonna 1897.


title: Manchesterin isku 2017

text: Manchesterin isku 2017 oli itsemurhaisku, joka tapahtui Manchesterissa, Manchester Arenalla 22. toukokuuta 2017, noin puoli yhdeltätoista illalla Britannian aikaa. Yhdysvaltalainen pop-artisti Ariana Grande oli juuri päättänyt konserttinsa kun monitoimihallin sisäänkäynnin aulassa räjähti. Poliisin mukaan iskun tekijä oli 22-vuotias Salman Ramadan Abedi. Hän oli libyalaistaustainen, Manchesterissa syntynyt Salfordin yliopiston opiskelija. Hänellä on kolme sisarusta.


title: Manchesterin isku 2017

text: Silminnäkijät ja lähitienoiden asukkaat ovat kertoneet kuulleensa kaksi räjähdystä, jotka johtivat kaaokseen konserttipaikalla. Tapausta tutkitaan terrori-iskuna. Itse tehtyyn pommiin oli lisätty nauloja, pultteja ja metallirojua sen tuhovaikutuksen lisäämiseksi. Iskussa kuoli 22 henkilöä ja ainakin 120 haavoittui. Iskussa kuoli monenikäisiä ihmisiä, myös lapsia. Toistaiseksi nuorin iskussa kuollut oli 8-vuotias. Terroristijärjestö Isis sanoi olleensa iskun takana.


title: Manchesterin isku 2017

text: Poliisi pidätti toukokuun loppuun mennessä yhteensä kuusitoista henkilöä iskuun liittyen, muun muassa tekijän isän ja veljen Tripolissa Libyassa. Yksi pidätetyistä oli nainen. Heistä kaksi vapautettiin ilman syytteitä. Englannin tiedustelupalvelua oli varoitettu kolmesti Abedin ääriajattelusta. Abedin oli pyytänyt perheeltään teolleen anteeksiantoa päivää ennen iskua.


title: Manchesterin isku 2017

text: Abedin asunnon kotietsinnässä löytyi runsaasti pommien valmistamiseen tarvittavia kemikaaleja ja osia.


title: Manchesterin isku 2017

text: Marraskuussa 2017 brittimedialle vuotanut asiakirja paljasti, että terrori-iskun pelastustyöt viivästyivät tietokatkon vuoksi lähes kaksi tuntia.


title: Njalan yliopisto

text: Njalan yliopisto () on julkinen yliopisto, joka sijaitsee Bossa ja Njalassa Moyamban piirikunnassa Sierra Leonessa. Se on maan toiseksi suurin yliopisto, suurimman ollessa Fourah Bay College. Njalan yliopisto on myös osa Sierra Leonen yliopistoa. Njalan yliopiston suurin kampus ja samalla pääkampus sijaitsee Sierra Leonen toiseksi suurimmassa kaupungissa Bossa. Toinen kampus sijaitsee Njalassa, Moyamban piirikunnassa.


title: Sierra Leonen yliopisto

text: Sierra Leonen yliopisto () tarkoittaa entistä Sierra Leonen yliopistoa, joka organisoitiin uudelleen vuonna 2005. Silloin siitä muodostuivat Fourah Bay College ja Njalan yliopisto.


title: Sierra Leonen yliopisto

text: Sierra Leonen yliopisto sai alkunsa Fourah Bay College -nimisestä yliopistosta, joka perustettiin helmikuussa 1827 Church Missionary Societyn toimesta anglikaanisena lähetyssaarnaajakouluna. Sierra Leonen kuvernööri Charles MacCarthy edesauttoi yliopiston perustamista. Samuel Ajayi Crowther oli ensimmäinen Fourah Bay Collegen opiskelija. Fourah Bay Collegesta tuli pian merkittävä keskus afrikkalaisten keskuudessa, jotka pyrkivät toisen asteen koulutukseen Brittiläisessä Länsi-Afrikassa. Yliopistoon saapui opiskelijoita muun muassa Nigeriasta, Ghanasta sekä Norsunluurannikolta, eritoten opiskelemaan teologiaa. Fourah Bay College oli myös ensimmäinen länsimaistyylinen yliopisto Länsi-Afrikassa. Siirtomaavallan aikana Freetown tunnettiin ”Läntisen Afrikan Ateenana” kunnianosoituksena yliopistolle.


title: Sega Model 1

text: Sega Model 1 on Segan vuonna julkaisema kolikkopelialusta.


title: Sega Model 1

text: Alusta mahdollisti reaaliaikaisen 3D-grafiikan videopeleissä ennen kilpailijoita.


title: Sega Model 1

text: Alustalla saivat alkunsa tunnetut pelit ja pelisarjat kuten "Virtua Fighter", "Virtua Racing" ja "Star Wars Arcade".


title: Sega Model 1

text: Alustan seuraaja on Sega Model 2.


title: Dupont Lajoie

text: Dupont Lajoie on vuonna 1975 ensi-iltansa saanut Yves Boissetin ohjaama ranskalainen draamaelokuva, jonka pääosissa ovat Jean Carmet, Pierre Tornade, Pino Caruso ja Jean Bouise. Elokuvan käsikirjoituksen laativat Yves Boisset, Jean-Pierre Bastid, Jean Curtelin ja Michel Martens. Elokuvan käsikirjoitus julkaistiin romaanina vuonna 1975. Elokuvan tuottajina olivat Gisèle Rebillon ja Catherine Winter.


title: Dupont Lajoie

text: "Dupont Lajoie" sai inspiraationsa tosielämän 1970-luvun alun rasistisista murhista, jotka tapahtuivat eteläisessä Ranskassa, erityisesti Marseillessa kesällä 1973. Elokuva kilpaili vuoden 1975 Berliinin elokuvajuhlilla, missä Yves Boisset oli ehdokkaana pääkilpailussa parhaan elokuvan Kultaisen karhun saajaksi. Boisset palkittiin muun muassa tuomariston Hopeisella karhulla.


title: Dupont Lajoie

text:
Pariisilaisen kahvilan omistaja Georges Lajoie (Jean Carmet), hänen vaimonsa Ginette (Ginette Garcin) ja heidän poikansa Léon (Jacques Chailleux) matkustavat jokakesäiselle lomalleen Louloun (Robert Castel) leiripaikkaan Ranskan Rivieralle. Paikalla he tapaavat vanhat ystävänsä, Schumacherit (Michel Peyrelon ja Odile Poisson) ja Colinit (Pierre Tornade, Pascale Roberts ja Isabelle Huppert). Colinien tytär Brigitte (Huppert) on kasvanut kauniiksi nuoreksi naiseksi, jota Georges alkaa silmäillä. Eräänä päivänä Georges ja Brigitte jäävät kahden kesken, jolloin Georges yrittää raiskata hänet. Kun Brigitte tappelee vastaan, Georges yrittää saada hänet ruotuun lyömällä tätä. Georges kuitenkin vahingossa tappaa Brigitten, jonka jälkeen hän hätääntyneenä piilottaa tytön ruumiin lähelle arabialaisten maahanmuuttajatyöntekijöiden parakkeja. Kun Brigitten ruumis löydetään, Georges alkaa levittää huhua, että arabit murhasivat tytön ja yllyttää lynkkausjoukkoa arabien kimppuun. Hetken ajan tilanne näyttää siltä, että Georges, hyvin tavallinen mies, saa vieritettyä rikoksensa muiden harteille.
"Dupont Lajoie" kuvattiin lähinnä Fréjusin kunnassa Varin departementissa. Elokuvan tuotantoyhtiönä oli Sofracima. Elokuvan kuvauksia riivasivat ulkopuolisten aiheuttamat väkivaltaisuudet, sillä elokuvan aihe oli kuvauksien aikaan Varissa vielä hyvin arkaluonteinen.


title: Dupont Lajoie

text: "Dupont Lajoie" sai ensi-iltansa Ranskassa 26. helmikuuta 1975, oli Cinema International Corporationin (CIC) teatterilevittämä ja keräsi teatterikierroksensa aikana 1 454 541 katsojaa; elokuva oli Ranskassa vuoden 1975 25. katsotuin elokuva. Kuten myös elokuvan kuvauksissa, väkivaltaisuudet elokuvan ympärillä jatkuivat vielä julkaisunkin aikaan. Useat "Dupont Lajoien" esitykset jouduttiin perua levottomuuksien vuoksi.


title: Dupont Lajoie

text: "Dupont Lajoie" julkaistiin ensimmäisen kerran DVD:lle Ranskassa 2. elokuuta 2007.


title: Guillaume Gründler

text: Guillaume Gründler (s. 3. tammikuuta 1989) on ranskalainen karateka. Hän on Kyokushinin kaksinkertainen Euroopan-mestari.


title: Guillaume Gründler

text: 2009 Gründler saavutti ensimmäisen Ranskan mestaruuden voitettuaan loppuottelussa David Derycken. Myöhemmin hän voitti myös Espanjan Openin kevytsarjassa.


title: Guillaume Gründler

text: 2010 hän oli mukana EM-kilpailuissa Romaniassa, jossa Gründlerin kisat päättyivät välieriin.


title: Guillaume Gründler

text: Sittemmin hän voitti Ranskan cupin 2011 kevytsarjassa ja keskisarjassa 2012, jossa hän voitti loppuottelussa Lucian Gogonelin.


title: Guillaume Gründler

text: 2013 Gründler voitti Euroopan-mestaruuden kevytsarjassa. Hän voitti loppuottelussa Kiril Zuborevin. 2014 hän saavutti hopeaa Ranskan cupissa jouduttuaan jättämään loppuottelun väliin lääkärin kehotuksesta. Vuotta myöhemmin Gründler voitti Berliinissä uransa toisen Euroopan-mestaruuden ruskea vöisenä. Hän voitti loppuottelussa Anton Khizhinskyn. Mestaruuden jälkeen marraskuussa 2015 Gründler oli mukana World Open -turnauksessa.


title: Guillaume Gründler

text: Kaksi vuotta myöhemmin Gründler oli huhtikuussa mukana MM-kisoissa Japanissa, jossa hän putosi jatkosta ensimmäisellä kierroksella hävittyään Ilias Astamiroville. Toukokuussa Gründler saavutti kotikisoissa Ranskassa EM-pronssia. Hän oli myöhemmin marraskuussa mukana Japanin mestaruuskilpailuissa, mutta jäi 32 parhaan ulkopuolelle.


title: Tert-butyylibentsoehappo

text: "tert"-Butyylibentsoehappo eli 4-"tert"-butyylibentsoehappo (CHO) on aromaattisiin karboksyylihappoihin kuuluva orgaaninen yhdiste. Yhdistettä voidaan käyttää hartsien ja muiden polymeerien valmistuksessa.


title: Tert-butyylibentsoehappo

text: Huoneenlämpötilassa "tert"-butyylibentsoehappo on väritöntä kiteistä ainetta. Se ei liukene veteen, mutta liukenee moniin orgaanisiin liuottimiin esimerkiksi etanoliin ja aromaattisiin hiilivetyihin. Yhdiste on heikko happo ja sen happovakion arvo on 6,99·10 mol/l.


title: Tert-butyylibentsoehappo

text: tert-Butyylibentsoehappoa valmistetaan hapettamalla tert-butyylitolueenia. Yhdistettä käytetään alkydihartsien ja polyestereiden valmistuksessa kontrolloimaan polymeeriketjun pituutta sillä yhdisteessä on vain yksi reagoiva karboksyylihapporyhmä. tert-Butyylibentsoehappo voidaan pelkistää hajusteena käytettäväksi "tert"-butyylibentsaldehydiksi vedyttämällä. Tämän lisäksi ainetta voidaan käyttää korroosionestoaineena ja lisäaineena leikkuunesteissä.


title: Tunturi Break

text: Tunturi Break Tunturin valmistama pienehkö mopomalli, Break ei ollut mikään myyntimenestys tossumopomarkkinoilla. Sitä valmistettiin vuosina 1985-1987. Moottorina toimi Puch:in PUCH VZ 50 N4 moottori, eli sama, kuin esimerkiksi Super Sportissa. Breakia tehtiin noin 700kpl ja ne ovat nykyään harvinaisia. Break eroaa muista "tossumopoista" 12-tuumaisilla vanteilla. Breakista on tehty myös valuvanteinen "L-malli" (punainen runko, musta tankki ja sivuposket, kääntyvät jalkatapit, uusi vaihdevipu, 3-levyinen kytkin (1985-1986 2-levyinen), tehtiin vain vuonna 1987), joka on todella harvinainen. Vuoden 1985 Breakissa oli tähtitarrat tankissa ja poskissa, 1986-1987 raidalliset tarrat vain tankissa.


title: Danny Peyronel

text: Danny Peyronel (syntymänimeltään Daniel Augusto Peyronel) (s. 15. marraskuuta 1953 Buenos Aires, Argentiina) on brittiläinen muusikko, joka tunnetaan parhaiten UFOn kosketinsoittajana vuosina 1975–1976 sekä hard rock -yhtye Heavy Metal Kidsin entisenä kosketinsoittajana.


title: Danny Peyronel

text: Ollessaan UFOn jäsen Peyronel osallistui kappaleiden tekoon, vaikka hän soitti ainoastaan yhdellä yhtyeen albumilla, "No Heavy Pettingillä" (1976).


title: Zarch

text: Zarch on David Brabenin kehittämä tietokonepeli, joka on julkaistu vuonna Acorn Archimedes -tietokoneelle. Rajoitettu versio pelistä nimellä Lander seurasi tietokoneen mukana. Peli on myöhemmin julkaistu muille alustoille nimellä Virus. Muilla alustoilla, kuten Atari ST:llä, värimäärä on pudotettu Archimedeellä käytetystä 256:sta 16:een väriin suorituskyvyn vuoksi.


title: Zarch

text: Pelissä on tavoitteena puolustaa maa-planeettaa hyökkäävältä muukalaisrodulta ja sen levittämältä virukselta. Pelissä ohjataan hiirellä alusta, jolla voi ampua vastustajia ja jossa polttoaine kuluu lennon aikana. Alus tuhoutuu törmätessään maahan tai vastustajien ampumisesta. Pelin ohjausmenetelmän oppimista on sanottu vaikeaksi.


title: Zarch

text:
Peli oli aikanaan teknisesti edistyksellinen käyttäessään varjostettua vektorigrafiikkaa. Menetelmää on käytetty myöhemmin useissa muissa tietokone- ja konsolipeleissä ennen teksturoinnin yleistymistä. Pelin sanotaan olevan ensimmäinen 3D-valaistusta ja -varjostusta käyttävä peli, joka myös generoi varjosiluetit ajonaikaisesti.
Pelissä on myös käytetty "partikkeliefektejä" ("hiukkasefektejä") eri tarkoituksiin, kuten aluksen työntövoiman esittämiseen. Efektin käyttö on myöhemmin yleistynyt.


title: Zarch

text: Braben oli kehittänyt 3D-maastolle algoritmeja "Eliten" seuraajaa varten mutta ne eivät olleet BBC Microlla erityisen nopeita eivätkä hyvännäköisiä. Kuultuaan Acornin tulevasta tietokoneesta hän teki aikarajan vuoksi tekniikkademoksi "Landerin" parissa kuukaudessa. Samaa maastotekniikkaa on käytetty myös pelissä "Conqueror".


title: Zarch

text: Amiga Power -lehdessä vuonna 1991 peli oli viidentenä parhaiden Amiga-pelien listalla. Peli on voittanut "16 bit Game of the Year" -palkinnon vuonna 1988.


title: Eteläinen hautausmaa

text: Eteläinen hautausmaa on Ikaalisten Hakumäessä sijaitseva 1800-luvun lopulla käyttöönotettu hautausmaa. Sinne haudataan nykyään vain vanhoihin sukuhautoihin. Hautausmaan muistolehto on valmistunut vuonna 2006.


title: Siltasairaala

text: Siltasairaala on Helsingin Meilahden sairaala-alueelle suunnitteilla oleva sairaala. Siltasairaala korvaa Töölön sairaalan sekä suurimman osan Meilahden Syöpätautien klinikan toiminnoista. Sairaala rakennetaan Meilahden tornisairaalan laboratoriosiiven ja osittain Syöpätautien klinikan paikalle. Rakennustöiden kustannusarvio on 280 miljoonaa euroa.


title: Suininki

text: Suininki on Pohjois-Pohjanmaalla Kuusamossa lähellä Venäjän rajaa sijaitseva järvi.


title: Suininki

text: Järven pinta-ala on 2 170 hehtaaria eli 21,7 km². Se on 14,9 kilometriä pitkä ja 5,1 kilometriä leveä. Järvellä on kaksi järvenselkää. Isoselkä sijaitsee järven länsipäässä. Siitä erkanee Hoikkaniemen molemmalle puolelle kaksi lahtimaista järvenosaa, josta pohjoisempaa kutsutaan Varisseläksi. Varisselkä jatkaa itään aluksi Lehdonsalmena ja sitten Kiviperänä. Kaakkoon työntyvää Isoselän alueesta erottuu Korpilahti ja Multaslahti. Järvi on sokkeloinen ja se on yleensä reilusti yli kilometrin leveä, mutta Isoselän kodalla se on kolmen kilometrin levyinen. Isoselän länsipäässä sijaitsevat Rytilampi ja Kurikkalampi, jotka ovat lahtimaisia tai jopa erillisen järvien tapaisia kuroutumia.


title: Suininki

text: Järvi on luodattu ja siitä on julkaistu syvyyskartat. Sen tilavuus on 146,7 miljoonaa m³ eli 0,147 km³. Järven keskisyvyys on 6,8 metriä ja suurin syvyys on 26,1 metriä. Syvin kohta sijaitsee Isonselän keskellä Hoikkaniemen eteläpuolella. Järvessä on laskettu olevan 32 saarta. Niiden yhteispinta-ala on 17 ha, mikä on noin 0,8 % järven kokonaispinta-alasta. Saarista viisi on yli hehtaarin suurisia ja 27 yli aarin kokoisia. Yksikään saarista ei ylitä neliökilometriä. Isoselällä sijaitsevat suurimmat saaret Iso Lamposaari ja Pikku Lamposaari.


title: Suininki

text: Järven rantaviivan pituus on 72,2 kilometriä, josta saarten rantaviivan yhteispituus on 7,8 kilometriä. Ranta on pääasiassa metsämaata, joka on paikoin soistunutta ja pieneten peltotilkkujen rikkomaa. Luoteisrannassa sijaitsee Määttälänvaaran kylä, etelärannanssa ovat pienemmät Multasniemen ja Ylä-Suiningin kylät ja pohjoisrannalla Lehdon ja Kiviperän kylä.


title: Suininki

text: Järvi kuuluu Koutajoen vesistössä (vesistöaluetunnus 73) Kuusinkijoen valuma-alueeseen (73.04), johon Suiningin alue (73.043) kuuluu. Suiningin alueeseen laskee etelästä Suiniginjokea pitkin Kiitämän alueen (73.044) vesistö ja lännestä Kurikkalampeen Kaarijokea pitkin Kurikkajoen valuma-alueen (73.048) vesistö. Suiningin lähilaueelta suoraan järveen laskee 21 vähintään hehtaarin kokoista järveä. Niistä huomattavimmat ovat Piskamonjärvi (88 ha), Pikku Papuluoma (50 ha), Kiviperänlampi (44 ha), Iso Vasaluoma (32 ha), Rytilampi (30 ha), Ritalampi (13 ha), Molkinlampi (12 ha) ja Lammaslampi (10 ha).


title: Suininki

text: Järven laskujoki Varisjoki on Kiitämästä alkavan Kuusinkijoen eriniminen osuus, joka yhtyy Venäjän puolella Oulankajokeen. Se laskee Venäjällä Paanajärveen, josta vedet jatkavat Pääjärven kautta ja Kuntijokea myöten Kuntijärveen, ja edelleen Koutajärven kautta Vienanmereen.


title: David Braben

text: David Braben on videopelien kehittäjä, joka tuli tunnetuksi "Elite" ja "Zarch" -pelien kehityksestä.


title: David Braben

text: Braben on Frontier Developments -yrityksen perustaja ja kuuluu Raspberry Pi Foundationin perustajiin, joka edistää tietotekniikan opetusta kouluissa.


title: David Braben

text: Braben on palkittu Game Developers Choice Awards:in pioneeripalkinnolla sekä British Academy Games Awards "Academy Fellowship" -palkinnolla. Braben on saanut OBE-arvonimen.


title: Ruohoankerias

text: Ruohoankerias ("Heteroconger hassi") on meriankeriaisiin kuuluva kalalaji. Sen enimmäispituus on 40 senttiä ja läpimitta 14 millimetriä. Ruohoankeriaalla on 163–177 nikamaa. Se elää lämpimissä vesissä Indopasifisella merialueella. Niitä tavataan usein hiekkapohjaisissa rinteissä koralliriuttojen lähellä 15 metristä alaspäin, missä ne vetäytyvät kaivamiinsa koloihin jonkin lähestyessä. Ne elävät yleensä yhdyskuntina, jotka voivat koostua jopa sadoista yksilöistä. Ruohoankeriaat saavat ravintonsa eläinplanktonista. Laji on vaaraton ihmiselle ja sitä käytetään akvaarioissa.


title: Adam Green (ohjaaja)

text: Adam Green (s. 31. maaliskuuta 1975 Holliston, Massachusetts, Yhdysvallat) on yhdysvaltalainen televisio-elokuvaohjaaja, näyttelijä, käsikirjoittaja sekä tuottaja. Hänen tunnetuimpia elokuvia ovat trillerielokuva Frozen sekä kauhuelokuva Hatchet, jotka hän on ohjannut ja käsikirjoittanut.


title: Adam Green (ohjaaja)

text: Valmistuttuaan lukiosta vuonna 1993, hän opiskeli New Yorkissa elokuva- ja televisiotuotantoa Hofstra University yliopistossa valmistuen vuonna 1997 kandidaatiksi. Vuonna 1998, Green perusti yhdessä Will Barrattin ja Cory Nealin kanssa tuotantoyhtiö ArieScope Picturesin.


title: Kolkonjärvi (Rantasalmi)

text: Kolkonjärvi on Etelä-Savossa Rantasalmella sijaitseva järvi.


title: Kolkonjärvi (Rantasalmi)

text: Järvi on pitkänomainen ja maaston suuria jääkauden aikaisten uurteiden muovaama ja se sijaitsee noin 10 kilometriä Rantasalmelta länteen. Sen pinta-ala on 2 100 hehtaaria eli 21 km². Se on 15,4 kilometriä pitkä ja 2,4 kilometriä leveä.


title: Kolkonjärvi (Rantasalmi)

text: Järvi on luodattu ja siitä on julkaistu syvyyskartat. Sen tilavuus on 184,5 miljoonaa m³ eli 0,185 km³. Järven keskisyvyys on 8,8 metriä ja suurin syvyys on 24,8 metriä. Syvin kohta sijaitsee järven lounaisrannan lähellä Kiislammen kohdalla.


title: Kolkonjärvi (Rantasalmi)

text: Järvessä on laskettu olevan 11 saarta. Niiden yhteispinta-ala on noin hehtaarin, joten järven selkä on varsin avoin. Saarista 6 ovat alle hehtaarin kokoisia ja loput ovat alle aarin kokoisia. Suurin saarista on Kolkonsaaren niminen.


title: Kolkonjärvi (Rantasalmi)

text: Järven rantaviivan pituus on 42,6 kilometriä, josta saarten rantaviivan yhteispituus on 0,9 kilometriä. Rannat ovat peltotilkkujen harvakseltaan täplittämää metsämaastoa. Asustus on harvaa haja-asutusta. Järven ympäristössä maastosta kohoaa luode-kaakko-suuntaisia vaaroja, jotka ovat seudulle ominaisia drumliineja. Tälläisten mäkien laella sijaitsevat esimerkiksi Eteläkylä, Pirilä ja Ronkala. Valtatie 14 ohittaa järven eteläpään.


title: Kolkonjärvi (Rantasalmi)

text: Järvi kuuluu Vuoksen vesistössä (vesistöaluetunnus 04) Haukiveden–Kallaveden alueessa (04.2) Kolkonjärven valuma-alueeseen (04.24), jonka osa Kolkonjärven alue (04.242) on. Siihen laskee Rappunen Kekkolanjokea myöten tuoden Kekkolanjoen alueen (04.243) vedet. Järven oma lähialue sisältää vain kolme pientä järveä, jotka laskevat suraan järveen. Järven laskujoki on yläjuoksullaan Kolkonjoki ja alajuoksullaan Enojoki, joka laskee Haukiveden Joroisselkään.


title: Falmouth (täsmennyssivu)

text: Falmouth voi tarkoittaa ainakin seuraavia:


title: Lokot

text: Lokot ovat etninen ryhmä Sierra Leonessa. He puhuvat mandelaiseen kielikuntaan kuuluvaa kieltä, jonka nimi on myös loko. Heitä on erään arvion mukaan noin 175 000, jolloin he käsittäisivät noin 2,5 prosenttia Sierra Leonen väestöstä. Suurin osa lokoista asuu maan Pohjoisessa maakunnassa, eritoten Bombalin piirikunnassa ja Port Lokon piirikunnassa sekä maan pääkaupungin Freetownin ympärillä.


title: Lokot

text: Lokot kuuluvat mande-väestöön, jotka asuvat eri puolilla Länsi-Afrikkaa. Lokot ovat suurimmilta osin viljelijöitä ja metsästäjiä ja he uskovat, että suurin osa humanistisista ja tieteellisistä voimista kulkeutuu salaseurojen kuten Kpangbanin kautta.


title: Fabien Bourgeois

text: Fabien Bourgeois (s. 6. huhtikuuta 1995 Thonon-les-Bains, Ranska) on ranskalainen jääkiekkopuolustaja, joka pelaa Mestis-joukkue Rovaniemen Kiekossa. Hän on itse kertonut pystyvänsä auttamaan joukkuettaan myös hyökkäyspäässä ja pelaavansa hyvin kiekon kanssa. Bourgeois laukoo oikealta.


title: Fabien Bourgeois

text: Bourgeois on HC Morzine-Avoriazin kasvatti. Hän siirtyi juniorina sittemmin Brûleurs de Loups de Grenobleen. Bourgeois voitti Ranskan B-juniorisarjan puolustajien pistepörssin ja sijoittui puolustajien pistepörssissä toiseksi sekä kaudella 2011–2012 tehoilla 2+16=18 että kaudella 2012–2013 tehoilla 3+28=31. Ensimmäisellä kaudella hän voitti myös Ranskan U22-sarjan mestaruuden.


title: Fabien Bourgeois

text: Kaudeksi 2013–2014 Bourgeois siirtyi HC Amiensiin. Hän oli seuran U22-joukkueen paras syöttäjä ja voitti koko sarjan puolustajien piste- ja syöttöpörssin tehoilla 5+20=25. Bourgeois debytoi samalla kaudella myös Ranskan pääsarjassa, Ligue Magnusissa, jossa hän pelasi seitsemän runkosarja- ja yhden Ranskan liigacupin ottelun ilman tehopisteitä. Bourgeois pelasi Ranskan liigacupissa myös kuusi ottelua Ranskan alle 20-vuotiaiden maajoukkueen paidassa tehopistein 1+1=2. Hän pelasi kauden aikana miesten pelejä myös kymmenen runkosarja- ja kuuden playoff-ottelun verran lainalla Ranskan kolmanneksi korkeimmalla sarjatasolla FFHG Division 2:n HC Compiégnessa.


title: Fabien Bourgeois

text: Varsinaisella Ligue Magnusin tulokaskaudellaan 2014–2015 Bourgeois teki 25 runkosarja- ja kahdeksassa playoff-ottelussa tehot 2+6=8. Ranskan liigacupissa hän pelasi Amiensissa ja Ranskan alle 20-vuotiaiden maajoukkueessa yhteensä 11 ottelua tehopistein 1+1=2. Bourgeois pelasi ison osan kaudestaan myös Ranskan U22-sarjassa, jonka puolustajien piste- ja syöttöpörssin hän voitti tehoilla 6+21=27. Bourgeois oli Amiensin tehokkain puolustaja myös seuraavalla kaudella 2015–2016 tehoilla 2+12=14, vaikka hän pelasi kauden aikana U22-sarjassa vain kuusi runkosarjaottelua. Kaudella 2016–2017 Bourgeois teki Ligue Magnusin yhden kauden piste-ennätyksensä tehoilla 3+10=13.


title: Fabien Bourgeois

text: Bourgeois siirtyi kaudeksi 2017–2018 vuoden mittaisella sopimuksella Mestis-joukkue Jokipoikiin, kun hänen aiemmin sarjassa pelannut ystävänsä suositteli Mestistä Bourgeois'lle. Kaudeksi 2018–2019 hän siirtyi jatkamaan Mestis-uraansa Rovaniemen Kiekkoon.


title: Fabien Bourgeois

text: Bourgeois pelasi alle 20-vuotiaiden IB-divisioonan MM-kilpailuissa vuosina 2014 ja 2015, joista ensimmäinen turnaus päättyi pronssiin. Hän on pelannut myös Ranskan A-maajoukkueessa kaksi ottelua ilman tehopisteitä. Hän teki A-maajoukkuedebyyttinsä vain 18-vuotiaana jo ensimmäisellä pääsarjakaudellaan 2013–2014.


title: Pontiset suot

text: Pontiset suot olivat soita Italiassa. Ne kuivatettiin 1930-luvulla malarian hävittämiseksi, ja samalla parani Rooman ilmasto. Soilla oli aikoinaan hyviä viljelysmaita. Velletrin eteläpuolelta Terracinaan asti ulottuvat pahamaineisiksi sanotut suot joutui matkalainen ohittamaan matkalla Roomasta Napoliin. Rooman valtakunnan aikaan Etelä-Latiumissa sijainneesta viljavasta alueesta käytettiin nimeä Pomptinus ager. Soistuttuaan siitä tuli vaarallinen malariapesäke.


title: Pascal Boyer

text: Pascal Robert Boyer on yhdysvaltalainen antropologi, joka on ranskalaista alkuperää. Hänet tunnetaan etenkin työstään kognitiivisen uskontotieteen parissa.


title: Pascal Boyer

text: Boyer opiskeli filosofiaa ja antropologiaa Pariisin ja Cambridgen yliopistoissa. Hän on opettanut muun muassa Cambridgen yliopistossa, ja vuodesta 2000 lähtien hän on ollut "Henry Luce Professor of Collective and Individual Memory" Washington University in St. Louisissa, jossa hän opettaa psykologiaa ja antropologiaa.


title: Pascal Boyer

text: Vuonna 2011 Boyer sai Guggenheim Fellowship -apurahan.


title: Purple drank

text: Purple drank on slangisana päihdyttävälle juomalle joka on sekoitus virvoitusjuomaa ja reseptillä saatavaa, kodeiinia ja prometatsiinia sisältävää yskänlääkettä. Seos tuli suosituksi Yhdysvaltojen eteläosan hip hop -yhteisössä 1990-luvulla, alun perin Houstonissa.


title: Purple drank

text: Juoma sekoitetaan yleensä Spritestä tai Mountain Dewista, joskus myös Jolly Rancher -makeisista, jotka makeuttavat juomaa. Purppuranvärinen sävy on peräisin yskänlääkkeessä olevista väriaineista. Käytettävän yskänlääkkeen määrä "voi ylittää jopa 25 kertaa suositellun annoksen." Seos on "tyypillisesti nautittu kahdesta sisäkkäin pidetystä styroksisesta kertakäyttömukista".


title: Purple drank

text: Purple drankilla on lukuisia kutsumanimiä, mm. Purple drank, Lean, Syrup (siirappi), Barre, Texas tea (Teksasin tee), purple Jelly (purppura hyytelö), Dirty Sprite (likainen Sprite), Shnizz ja Tsikuni.


title: Purple drank

text: Purple drankin vaikutukset vastaavat tyypillisiä kodeiinin ja prometatsiinin vaikutuksia. Juoman on kuvattu aiheuttavan euforiaa, motorisia häiriöitä, letargiaan, uneliaisuutta, sekavuutta ja dissosiaatiohäiriöitä.


title: Purple drank

text: Houstonilainen kirjailija Lance Scott Walker totesi, että virvoitusjuoman, yskänlääkkeen ja karamellien erittäin makea yhdistelmä tarjoaa maun, joka pysyy kielellä pitkään. Tämä ilmiö on usein houkutteleva ensikäyttäjien kannalta.


title: Purple drank

text: Purple drankia käytetään usein alkoholin ja/tai muiden lääkkeiden kanssa.


title: Purple drank

text: Rap-artisti Lil Wayne joutui sairaalaan, jonka syynä väitettiin olevan purple drankin liiallinen nauttiminen; juoman nauttiminen yleensäkin voi olla vaarallista, sillä siinä olevan yskänlääkkeen määrä ylittää suositellut annokset usein kymmenkertaisesti. Prometatsiinin on myös havaittu tehostavan kodeiinin euforisoivaa vaikutusta aivoissa.


title: Purple drank

text: Purple drankin käyttö saattaa aiheuttaa voimakkaan psyykkisen ja fyysisen riippuvuuden.


title: Casamance (joki)

text: Casamance on Atlantin valtamereen laskeva joki Senegalin eteläosassa. Sen pituus on noin 350 kilometriä ja valuma-alueen laajuus noin 12 500 neliökilometriä.


title: Casamance (joki)

text: Alavalla tasangolla virtaava Casamance muodostaa alajuoksullaan estuaarin, jossa makea vesi sekoittuu meriveteen. Joki on liikennöintikelpoinen 64 kilometrin pituudelta. Sen suussa sijaitsee Ziguinchorin satamakaupunki. Joki on antanut nimensä Casamancen alueelle.


title: Korkeusvakaaja

text: Korkeusvakaaja on lentokoneen pyrstön vaakasuora osa. Se on pieni nostetta tuottava taso, jonka avulla lentokoneeseen vaikuttavan nosteen keskipistettä on mahdollista säätää. Tämä mahdollistaa koneen vakaana pitämisen. Lisäksi korkeusvakaajassa on yleensä myös korkeusperäsin, jolla koneen nokkaa voidaan nostaa tai laskea.


title: Makenin yliopisto

text: Makenin yliopisto (), joka tunnettiin aiemmin nimeltä Fatima-instituutti (), on yksityinen katolinen yliopisto Makenissa, Sierra Leonessa. Se perustettiin nimeltä Fatima-instituutti syyskuussa 2005 katolisen kirkon emerituksen pastori George Biguzzin toimesta. Elokuussa 2009 koululle myönnettiin yliopiston asema, jolloin se sai nykyisen nimensä. Vuonna 2016 yliopistossa oli opiskelijoita 1 700.


title: Tuomas Raunio

text: Tuomas Raunio (s. 13. marraskuuta 1993 Nurmo) on suomalainen pesäpalloilija, joka pelaa Superpesiksessä Seinäjoen JymyJussien joukkueessa. Raunio pelaa useimmiten sisävuoroissa kärkenä ja ulkopelipaikaltaan hän on kakkoskoppari. Raunio tunnetaan pesäpallokentällä nopeudestaan ja hyvästä heittokädestään.


title: Tuomas Raunio

text: Toiselta ammatiltaan Raunio on sairaanhoitaja.


title: G-Eazy

text: Gerald Earl Gillum (s. 24. toukokuuta 1989 Oakland, Kalifornia), taiteilijanimeltään G-Eazy, on yhdysvaltalainen rap-artisti ja tuottaja. G-Eazyn ensimmäinen albumi "Must Be Nice" julkaistiin 26. syyskuuta 2012, ja se sijoittui amerikkalaisen Billboard 200 -listan 3. sijalle. Kolmas albumi "When It’s Dark Out" julkaistiin 4. joulukuuta 2015. Levyllä on mukana hitti ”Me, Myself & I”, joka sijoittui monien maiden top-listoille. Spotify-kuuntelukertoja kappaleella on yli 661 000 000. Räppärin The Beautiful & Damned albumin kiertueen ensimmäisen keikan jälkeen, Gerald pidätettiin kokainiin laittomasta hallussapidosta.


title: Sierraleonelainen keittiö

text: Sierraleonelainen keittiö seuraa tyyliltään muiden länsiafrikkalaisten ruokien tapaa. Syödyin ruoka Sierra Leonessa on riisi, jota tavallisesti tarjoillaan jokaisen ruoan yhteydessä ja jota pidetään niin perinteisenä osana maan ruokakulttuuria, etteivät sierraleonelaiset pidä ateriaa valmiina ilman sitä. Toinen suosittu ruoka on maniokki, jota murskataan fufuksi. Maniokinlehdistä tehdään kasvispataruokaa. Palmuöljyä sekä pähkinöitä syödään myös laajalti. Vaikka jamssia löytyy Sierra Leonessa, se ei kuitenkaan ole niin iso osa maan ruokakulttuuria kuin muissa Länsi-Afrikan maissa.


title: Sierraleonelainen keittiö

text: Tavallisesti syötyjä lihoja ovat muun muassa vuohen ja kanan liha sekä naudanliha.


title: Sierraleonelainen keittiö

text: Pataruoat ovat keskeinen osa Sierra Leonen ruokakulttuuria ja maapähkinästä tehtyä pataruokaa on kutsuttu maan kansallisruoaksi. Kyseinen pataruoka koostuu kanasta ja vihanneksista, jotka maustetaan pähkinöillä kuten cashew-pähkinöillä tai maapähkinöillä. Sitä tarjoillaan usein isona ateriana perheille.


title: Sierraleonelainen keittiö

text: Maniokinlehdet ovat tärkeä ainesosa sierraleonelaisessa ruoassa. Maniokkia pidetään niin sanottuna rahakasvina erityisesti sherbrojen keskuudessa. Ruokaa valmistaessa maniokinlehdet ensiksi pestään, minkä jälkeen ne murskataan joko hienosti tai morttelin kanssa. Tämän jälkeen ne silputaan ennen keittämistä, minkä jälkeen lehdet lisätään palmuöljyn kanssa tehtyyn palaver-kastikkeeseen ja sekoitetaan muiden ainesosien, kuten sipulien, pippurin, kalan, lihan tai vihannesten, kanssa, jolloin pataruoka on valmis. Tämä kyseinen pataruoka on sierraleonelaisten suosikkia niin kotona kuin ulkomaillakin. Palmuöljyn sijaan voidaan käyttää myös kookosöljyä antaakseen aterialle aistikkaamman maun.


title: Uljana Grebenštšikova

text: Uljana Grebenštšikova (, 3. kesäkuuta 1994 Pietari) on venäläinen karateka. Hän on viisinkertainen maailmanmestari ja kuusinkertainen Euroopan-mestari raskaassasarjassa. Grebenštšikova on voittanut myös yhden maailmanmestaruuden avoimessasarjassa.


title: Uljana Grebenštšikova

text:
Grebenštšikova saavutti ensimmäisen Euroopan-mestaruuden 2013 Ukrainassa voitettuaan loppuottelussa Agnieszka Sypieninin. Hän saavutti samana vuonna myös EM-hopeaa avoimessasarjassa hävittyään loppuottelussa Yulia Pineginalle. Grebenštšikova otteli samana vuonna myös maailmanmestaruuskilpailuissa Japanissa, jossa hän eteni loppuotteluun ja voitti maailmanmestaruuden japanilaista Hitomi Endoa vastaan.
2014 Grebenštšikova voitti toistamiseen Euroopan-mestaruuden, tällä kertaa hän voitti loppuottelussa maanaisensa Elizaveta Ananinan. Grebenštšikova eteni myös MM-kilpailuissa loppuotteluun, jossa hän voitti myös maanaisensa Anna Egorovan.


title: Uljana Grebenštšikova

text: 2015 Grebenštšikova saavutti kolme mestaruutta voittaen aluksi raskaansarjan maailman- ja euroopan-mestaruudet. MM-kilpailuissa hän voitti loppuottelussa Alemgul Sabyrkhanin ja Euroopan kilpailujen loppuottelussa Maria Jaskon. Marraskuussa Grebenštšikova voitti naisten historian toisen avoimen maailmanmestaruuden. Hän kohtasi voittokkaasti loppuottelussa Elena Gulkon.


title: Uljana Grebenštšikova

text: 2016 Grebenštšikova jatkoi menestystään voittamalla neljännen Euroopan-mestaruuden Bulgariassa. Hän eteni loppuotteluun voittamalla Maria Jaskon välierissä. Loppuottelussa Grebenštšikova voitti maanaisensa Ksenija Zasorinan. MM-kilpailuissa Grebenštšikova eteni myös loppuotteluun, jossa hän voitti Marianna Krashakovan. Se oli samalla hänen uran viides maailmanmestaruus.


title: Uljana Grebenštšikova

text: 2017 Grebenštšikova voitti maaliskuussa Espanjan Openissa mestaruuden avoimessasarjassa. Kuukautta myöhemmin huhtikuussa hän MM-kilpailuissa loppuotteluun saakka. Tällä kertaa Grebenštšikova kohtasi Elizaveta Ivanovan, jonka hän voitti tuomariäänin. Euroopan-mestaruuskilpailuissa Grebenštšikova eteni loppuotteluun, jossa hän kohtasi Maria Jaskon. Kaksikko oli edellisen kerran kohdannut toisensa loppuottelussa Saksassa 2015, jolloin Grebenštšikova oli parempi. Sama toistui tälläkin kertaa ja Grebenštšikova voitti uransa viidennen Euroopan-mestaruuden.


title: Uljana Grebenštšikova

text: 2018 Grebenštšikova eteni huhtikuussa kuudennen kerran peräkkäin MM-kilpailujen raskaansarjan loppuotteluun, jossa hän tällä kertaa jäi hopealle hävittyään Anastasiia Khripunovalle. Syyskuussa Grebenštšikova saavutti Venäjän mestaruuden voitettuaan loppuottelussa Anastasia Hasanovan.


title: Pohjoinen hautausmaa

text: Pohjoinen hautausmaa on Ikaalisten Kurinrannassa sijaitseva hautausmaa. Hautausmaata on laajennettu monta kertaa, viimeksi 1980-luvulla. Hautausmaan oma osasto uurnahaudoille valmistui vuonna 2004 ja muistelupaikka menneiden sukupolvien muistomerkin yhteyteen vuonna 2006


title: Kotiinpaluu

text: Kotiinpaluu voi tarkoittaa ainakin seuraavia:


title: Naisten World Open Karate Championship

text: Women's World Open Karate Championships on joka neljäntenä vuotena Tokiossa käytävä Kyokushin-mestaruuskilpailut. Sitä on järjestetty vuodesta 2011 lähtien ja se käydään avoimessa painoluokassa.


title: Adam Green

text: Adam Green -nimisiä henkilöitä ovat:


title: Nastasia Iavorscaia

text: Nastasia Iavorscaia (s. 11. helmikuuta 1991 Chișinău) on moldovalainen karateka. Hän on sijoittunut kahdesti neljänneksi Kyokushinin EM-kilpailuissa 2014 ja 2017. Iavorscaia on voittanut Moldova Cupin kolmesti ja saavutti Ranskan mestaruuden 2018. Hän on voittanu myös katassa kultaa Ranskan Openissa.


title: Nastasia Iavorscaia

text: Iavorscaia aloitti kamppailulajien harrastamisen Ashiharalla ja Shōtōkanilla. Hänellä on 1. danin musta vyö Ashiharassa ja on saavuttanut nuorten tasolla menestystä molemmissa tyylisuunnissa.


title: Nastasia Iavorscaia

text: Iavorscaia osallistui toukokuussa 2013 painoluokallisiin EM-kilpailuihin Kiovassa harjoitellessaan vielä Ashiharaa. Hän saavutti kisojen jälkeen historian toisissa Moldovan cupissa mestaruuden 2013. Vuotta myöhemmin hän otteli EM-kilpailuissa Bulgariassa, jossa hän selvitti tiensä pronssiotteluun. Iavorscaia hävisi kevytsarjan pronssiottelussa Agata Zjawinskalle.


title: Nastasia Iavorscaia

text: Helmikuussa 2015 Iavorscaia saavutti pronssia Ranskan cupissa. Hän saavutti pronssia myös Lyon Openissa alle 55-kiloisten sarjassa voitettuaan Ginger Alumin. Hän kilpaili myös katassa, jossa tuloksena oli neljäs sija. Iavorscaia oli mukana myös Saksan EM-kilpailuissa 2015, jossa hän sijoittui 5–8 parhaan joukkoon. Lokakuussa Iavorscaia otteli vielä Moldova Cupissa, jossa hän voitti kultaa alle 55-kiloisten sarjassa.


title: Nastasia Iavorscaia

text: 2016 Iavorscaia voitti pronssia Ranskan cupissa edellisvuoden tapaan. Sitä vastoin Ranska Openin kata-kilpailussa hän saavutti hopeaa. Lokakuussa 2016 Iavorscaia voitti Moldova Cupin. Hän kohtasi loppuottelussa Inna Velixarin.


title: Nastasia Iavorscaia

text: Tammikuussa 2017 Iavorscaia voitti Ranskan Openissa kultaa katassa. Helmikuussa hän sen sijaan voitti uransa neljännen pronssimitalin Ranskan Cupissa. Toukokuussa hän otteli toistamiseen EM-kilpailuissa pronssista, mutta hävisi tällä kertaa Lyonissa Lilia Baistiuchenkolle. Lokakuussa Iavorscaia saavutti Belgian Openin mestaruuden katassa. Joulukuussa hän saavutti Bayeux Openissa pronssia katassa.


title: Nastasia Iavorscaia

text: 2018 tammikuussa Iavorscaia saavutti hopeaa katassa Ranskan Openissa. Pian helmikuussa hän saavutti Ranskan mestaruuden keskisarjassa voitettuaan loppuottelussa Juliette Lebonin tuomariäänin.


title: Corubal

text: Corubal on Geban estuaariin laskeva joki Guinea-Bissaussa ja Guineassa. Sen pituus on noin 450 kilometriä ja valuma-alueen laajuus 24 000 neliökilometriä.


title: Corubal

text: Joki saa alkunsa Fouta Djallonin ylängöltä Guineassa. Sen alkujoet ovat Tominé ja Koumba, jotka yhtyvät Gaoualin luona "Kolibaksi". Guinea-Bissaussa joki saa nimen Corubal. Se oli aikoinaan tärkeä orjakaupan kulkureitti.


title: Chicago Justice

text: Chicago Justice on yhdysvaltalainen Dick Wolfin luoma draamasarja. Se on neljäs televisiosarja Wolfin Chicago-aiheisista sarjoista.


title: Chicago Justice

text: Yhdysvalloissa sarjan esittäminen aloitettiin 1. maaliskuuta 2017 NBC-kanavalla. Toukokuussa 2017 NBC ilmotti sarjan jäävän yhden kauden mittaiseksi.


title: Chicago Justice

text: Sarjassa seurataan Chicagossa sijaitsevan Cook Countyn piirisyyttäjien arkea oikeushuoneessa ja sen ulkopuolella.


title: Chicago Justice

text: "Chicago Justice" sijoittuu samaan maailmaan "Chicago Fire", "Chicago P.D." ja "Chicago Med" -sarjojen kanssa. Sarjoilla on useita crossover-jaksoja.


title: Chicago Justice

text: Vuoden 2016 tammikuussa ilmoitettiin "Chicago Law" nimisen sarjan aloittamisesta. Saman vuoden maaliskuussa sarjan nimeksi vaihdettiin "Chicago Justice".


title: Ukonniemen stadion

text: Ukonniemen stadion on vuonna 2015 Imatralle valmistunut monitoimistadion, jossa pelataan pääsääntöisesti pesäpalloa, mutta siellä järjestetään myös hiihtoa ja ampumahiihtoa. Stadion toimii Superpesiksessä pelaavan Imatran Pallo-Veikkojen kotistadionina.


title: Ukonniemen stadion

text: Stadionilla järjestettiin tammikuussa 2016 hiihdon SM-kilpailut. Lisäksi stadionilla järjestetään pesäpallon Itä–Länsi-ottelu vuonna 2017.


title: Ukonniemen stadion

text: Stadion sai rakennusvaiheessa osakseen kritiikkiä ja närkästymistä Imatran paikallisissa. Stadionin saamasta ympäristöluvasta tehtiin kuusi valitusta Vaasan hallinto-oikeuteen. Valitusten syiksi kerrottiin mm. marjastuksen ja golffauksen häiriintymien sekä stadionin sijoittuminen liian lähelle asutusta.


title: Kangasjärvi (Mikkeli)

text: Kangasjärvi on Etelä-Savossa Mikkelissä, Pieksämäellä ja Juvalla sijaitseva järvi.


title: Kangasjärvi (Mikkeli)

text: Järven pinta-ala on 1 970 hehtaaria eli 19,7 km². Se on 8,6 kilometriä pitkä ja 4,8 kilometriä leveä. Järvi on luodattu ja siitä on julkaistu syvyyskartat. Järven syvin kohta on kartan mukaan yli 6 metriä, vaikka lähes koko järvi on matalampaa. Järvessä on yli 50 saarta, joista suurimmat sijaitsevat järven eteläpäässä. Suurimmat saaret ovat Raakasaari, Kirkkosaari, Kotasaari ja Potkusaari. Järven rantaviivan pituus on 53,9 kilometriä ja rannat ovat metsämaata, joka on paikoin soistunutta. Rannoilla näkyy siellä täällä peltotilkkiuja. Järven itäpuolella sijaitsee Karkeamaan kylä.


title: Kangasjärvi (Mikkeli)

text: Järvi kuuluu Vuoksen vesistössä (vesistöaluetunnus 04) Haukiveden–Kallaveden alueella (04.2) olevassa Sysmäjärven valuma-alueella (04.25), johon Isojoen–Sahinjoen valuma-alue (04.253) kuuluu.


title: Kangasjärvi (Mikkeli)

text: Järvi laskee Haapajärveen (718 ha) alle kaksikilometristä Rakkineenjokea myöten. Vesistön reitti jatkuu Ankeleenjärveen (50 ha) johtavalla lyhyellä Välijoella, josta vedet jatkavat Isojokea myöten Monniin ja sitten Maaveteen. Sitten vedet jatkavat Sysmän kautta Haukiveteen, joka on osa Saimaata. Isojoen–Sahinjoen valuma-alueeseen kuuluu 54 yli hehtaarin kokoista järveä tai lampea. Niistä Kangasjärveen laskevista huomattavimmat ovat Iso-Tylönen (112 ha), Pitkäjärvi (80 ha), Hepokkaanjärvi (77 ha), Pikku-Tylönen (60 ha), Höytiönlampi (35 ha), Löytynlampi (23 ha), Mustalampi (17 ha) ja Haukilampi (16 ha).


title: Joseph Joubert

text: Joseph Joubert (7. huhtikuuta 1754 Montignac – 4. huhtikuuta 1824 Pariisi) oli ranskalainen moralisti ja esseisti, joka tunnetaan nykyään laajalti hänen kuolemansa jälkeen julkaistusta teoksesta "Pensées".


title: Virtua Tennis (pelisarja)

text: Virtua Tennis (nimellä Power Smash Japanissa) on Segan julkaisema urheilupelien sarja.


title: Panguma

text: Panguma on kylä itäisessä Sierra Leonessa.


title: Wasulunkat

text: Wasulunkat ovat mandekieltä puhuva etninen ryhmä Malin, Guinean ja Norsunluurannikon rajaseudulla. He ovat alun perin Samori Tourén alistamia Wasulun fulbeja, jotka ovat omaksuneet bambaroiden ja malinkejen kulttuuripiirteitä.


title: Wasulunkat

text: Wasulunkat asuvat etupäässä Malin Yanfolilan ja Bougounin piireissä sekä Kankanin alueella Guineassa. Heidän elinkeinojaan ovat riisin ja maapähkinän viljely sekä kaupankäynti ja liikenne. Uskonnoltaan wasulunkat ovat muslimeja.


title: Sierra Leone Company

text: Sierra Leone Company oli kauppakomppania, joka oli mukana perustamassa Britannian toista siirtomaata Afrikkaan, Freetowniin nykyisen Sierra Leonen alueelle. Siirtomaa perustettiin 11. maaliskuuta 1792 ja sitä oli mukana perustamassa entiset tummaihoiset orjat Karibialta, muualta Amerikasta sekä Englannista, jotka olivat muuttaneet alun perin Nova Scotian alueelle. Kauppakomppania perustettiin omistautuneiden abolitionistien kuten Granville Sharpin, Thomas Clarksonin, Henry Thorntonin sekä Clarksonin veljen John Clarksonin toimesta.


title: Harlock: Space Pirate

text: Harlock: Space Pirate (, ) on japanilainen anime-elokuva, joka julkaistiin vuonna 2013


title: Esanit

text: Esanit (esaniksi Ẹ̀bhò Ẹ̀sán) ovat Nigerian etninen ryhmä, jotka puhuvat esanin kieltä. Esanit ovat perinteisiä maanviljelijöitä, perinteisen lääketieteen harjoittajia sekä metsästäjiä. He viljelevät muun muassa palmupuita, kirsikoita, pähkinöitä, persikoita, jamssia, maissia, riisiä, papuja, banaaneja, appelsiineja, tomaatteja, perunoita, okraa, ananasta ja monia muita eri vihanneksia.


title: Esanit

text: Esanin kieltä pidetään tärkeänä kielenä Nigeriassa ja sitä opetetaan peruskouluissa ja puhutaan radiossa sekä televisiossa.


title: Esanit

text: Arviot Nigerian esanien väkiluvusta vaihtelevat noin miljoonan ja puolentoista miljoonan välillä. Esanin kieltä puhuvia yhteisöjä on myös Yhdysvalloissa, Yhdistyneessä kuningaskunnassa, Etelä-Afrikassa, Kanadassa, Espanjassa sekä Italiassa.


title: Kurankot

text: Kurankot, jotka tunnetaan myös nimillä korankot ja karankot, ovat etninen ryhmä, joka asuu Sierra Leonessa ja Guineassa. Kurankot puhuvat äidinkielenään kurankoa (tai korankoa), joka kuuluu nigeriläis-kongolaisiin kieliin. Heidän sukulaiskansansa mandinkat sekä susut ymmärtävät kurankon kieltä, sillä se on samanlainen mandinkan kielen kanssa. Kurankoja arvioidaan olevan Sierra Leonessa noin 368 000 ja Guineassa noin 112 000, joka tarkoittaisi heitä olevan yhteensä noin 482 000. Kurankot ovat pääasiassa islaminuskoinen kansa, mutta useat heistä harjoittavat silti perinteisiä uskontojaan.


title: Kurankot

text: Kurankot asuttavat vuoristoista Sierra Leonen koillista puolta, josta heidän asuinalueensa jatkuu Guineaan. Kurankojen asuttamalta alueelta puuttuvat sopivat tieyhteydet eikä alueelle pääse helposti, jonka takia kurankot ovat sosiaalisesti eristettyinä.


title: Kissit

text: Kissit ovat etninen ryhmä, joka asuu Guineassa, Sierra Leonessa ja Liberiassa. He puhuvat nigeriläis-kongolaisiin kieliin kuuluvaa kissin kieltä. Heitä arvioidaan olevan Guineassa noin 581 000, Sierra Leonessa noin 163 000 sekä Liberiassa noin 141 000.


title: Kortejoki

text: Kortejoki on


title: Raimo Nurmi

text: Raimo Nurmi (s. 29. toukokuuta 1941 Turku) toimi Turun kauppakorkeakoulun johtamisen ja organisoinnin professorina 1982–2005.


title: Raimo Nurmi

text: Nurmi väitteli valtiotieteiden tohtoriksi Turun yliopistossa 1970. Vuosina 1969–1974 hän oli liikkeenjohdon konsulttina H.B. Maynardin suomalaisessa tytäryhtiössä, Oy Mec-Rastor ab:ssa. Sen jälkeen hän oli muun muassa Yhdistyneiden kansakuntien kehitysohjelman UNDP:n kehitysyhteistyötehtävissä Nigeriassa 1977–1978 ja Sierra Leonessa 1983. Näistä tehtävistä tasavallan presidentti Martti Ahtisaari myönsi hänelle Suomen Valkoisen Ruusun ritarikunnan I luokan ritarimerkin vuonna 1996.


title: Raimo Nurmi

text: Vuosina 1996–2007 Nurmi toimi Tallinnassa Estonian Business Schoolin vierailevana professorina ja sai sieltä kunniatohtorin arvon vuonna 1998.


title: Akut

text: Akut ovat krion kielen murretta puhuva etninen ryhmä Gambiassa ja Sierra Leonessa. Alun perin he olivat brittien orjalaivoista vapauttamia joruboja. Myöhemmin nimitys laajentui käsittämään kaikki orjien eurooppalaistuneet jälkeläiset.


title: Akut

text: Suurin osa akuista asui Bathurstissa sekä MacCarthyn saaren Georgetownissa. He omaksuivat länsimaisen elämäntavan ja kristinuskon sekä kouluttivat lapsiaan Sierra Leonessa ja Britanniassa. Akut harjoittivat kaupankäyntiä ja vapaita ammatteja, ja ennen Gambian itsenäistymistä heillä oli huomattava asema alueen hallinnossa. Seka-avioliittojen ja alhaisen syntyvyyden takia ryhmä on kasvanut hitaasti. Vuonna 2003 Gambiassa oli 6 556 akua, joista lähes kaikki asuivat Banjulin ja Brikaman alueella.


title: Akut

text: Laajemmassa merkityksessä aku-nimitys tarkoittaa Sierra Leonen, Gambian ja Senegalin vapautettujen jorubaorjien jälkeläisiä. Suppeassa merkityksessä sitä käytetään myös Sierra Leonen islaminuskoisista krioista.


title: Tedros Adhanom Ghebreyesus

text: Tedros Adhanom Ghebreyesus (Ge'ez: ቴዎድሮስ አድሓኖም ገብረኢየሱስ;) (s. 1965) on etiopialainen poliitikko ja julkisen terveyden virkamies. Hän toimi terveysministerinä 2005–2012 ja ulkomininisterinä 2012 –2016.


title: Tedros Adhanom Ghebreyesus

text: Adhanom valittiin Maailman terveysjärjestön (WHO) pääjohtajaksi 1. heinäkuuta 2017 alkaen.


title: Pyyvesi

text: Pyyvesi on Etelä-Savossa Savonlinnassa ja Enonkosken sijaitseva Saimaan järvenosa, joka jää Hanhivirran ja Savonrannan väliin.


title: Pyyvesi

text:
Järven pinta-ala on 2 980 hehtaaria eli 29,8 km². Se on 13,4 kilometriä pitkä ja 6,3 kilometriä leveä. Järvialtaan länsipäässä sijaitsee isojen saarien rikkoma Hanhiselkä, josta työntyy kaakkoon Vuorilahti. Länsi- ja itäpään välissä on melko suora ja yli kilometrin leveä järviosuus. Itäpäässä järvialue laajenee etelään ja siellä aukeaa ensin Syvänniemenselkä, joka haarautuu lahtiin, joista suurin on idänpuoleinen Kokkolahti. Länsipuolella on karttoihin nimetty vain Siikalahti ja Luotolahti. Järven tilavuus on 316 miljoonaa m³ eli 0,316 km³. Järven keskisyvyys on 10,6 metriä ja suurin syvyys on 47,2 metriä.
Järvessä on laskettu olevan 126 saarta. Niiden yhteispinta-ala on 322 ha, mikä on noin 9,8 % järvenosan kokonaispinta-alasta. Saarista 18 on yli hehtaarin suurisia, 100 yli aarin ja loput 8 ovat alle aarin kokoisia. Yksikään saarista ei ylitä neliökilometriä. Hanhiselällä sijaitsevat Hirvisaari, Ristisaari, Pylkönsaari, Sepänsaari ja Peukalosaari jotka ovat luonnonsuojelualueita. Itäpäässä sijaitsee Metsosaari, joka on lähes kokonaan suojeltu, ja Nimetön. Etelään työntyvissä lahdissa sijaitsee esimerkiksi Murtosaari ja Ollinsaari.


title: Pyyvesi

text: Järven rantaviivan pituus on 150,6 kilometriä, josta saarten rantaviivan yhteispituus on 52,3 kilometriä. Rannat ovat pääasiassa metsämaata. Vapaa-ajan asutusta on harvakseltaan. Savonranta sijaitsee itäpäässä pohjoiseen tyntyvän pienten lahtien pohjukassa. Kokkolahden perällä sijaitsee pieni Kokkolahden kylä.


title: Pyyvesi

text: Pyyvesi kuuluu Vuoksen vesistössä (vesistöaluetunnus 04) Haukiveden–Kallaveden alueella (04.2) Pyyveden alueeseen (04.23), johon Pyyveden lähialue (04.231) kuuluu.


title: Pyyvesi

text: Sen länsipäähän pohjoisrantaan laskee Kiurunjärvestä Kiurukoski, joka on Kiurunjärven valuma-alueen (04.232) laskujoki. Tästä hieman itään Saunasaaren taakse laskee Metsä-Pyylammesta oja, joka on Metsäpyylammen–Tielammen valuma-alueen (04.233) laskuoja. Kaidan alueen (04.234) reitti virtaa Savonrannan taajamassa kahden padon läpi ennen laskemistaan Pyyjärven Kääpäsaaren suojaan. Pyyveden etelärantaan Luotolahteen laskee Lakianjärveltä Karhukoski, joka on Lakiajärven alueen (04.236) laskujoki. Merkittävä määrä vettä saapuu Pyyveteen lännestä Enonvedeltä Hanhivirran kautta ja kaikki vesi poistuu itään Savonrannan saarien välistä Pukkivirtaa, Vuokalanvirtaa, Orivirtaa ja Vihtakannankanavaa myöten Oriveteen.


title: Pyyvesi

text: Pyyveden lähialueelta laskee suoraan tai välillisesti Pyyveteen 41 yli hehtaarin kokoista järveä tai lampea. Niistä huomattavimmat ovat Hietalampi (44 ha), Huosiinen (41 ha), Iso Valkealampi (27 ha), Iso-Musta (18 ha), Koirilampi (18 ha), Ristilampi (17 ha), Rauvaslampi (14 ha) ja Putkonlampi (12 ha).


title: Asmodeus

text: Asmodeus, hepreaksi Ashmedai ja kreikaksi Ασμοδαίος, Asmodaios, on juutalaisessa mytologiassa demonien kuningas. Asmodeus on alun perin lainattu vanhasta iranilaisesta uskonnosta.Apokryfisessä Tobitin kirjassa kerrotaan, että Asmodeus oli rakastunut Raguelin tyttäreen Sarahiin, ja demoni tappoi peräjälkeen seitsemän Sarahin aviomiestä heidän hääöinään. Arkkienkeli Rafael neuvoi Tobiakselle, miten demonin pystyisi voittamaan. Tässä onnistuttuaan Tobias nai Sarahin.


title: Asmodeus

text: Talmudin mukaan Salomo vangitsi Asmodeuksen ja pakotti demonin orjatyöhön Jerusalemin ensimmäisen temppelin rakennustyömaalle. Muissa legendoissa Asmodeus kuvataan hyväntahtoisempana hahmona.


title: The Mummy (vuoden 2017 elokuva)

text: The Mummy on vuonna 2017 ensi-iltansa saanut kauhu- ja toimintaelokuva, jonka on ohjannut Alex Kurtzman ja käsikirjoittaneet David Koepp, Christopher McQuarrie ja Dylan Kussman. Se on "Muumio"-elokuvien uudelleenkäynnistys sekä Dark Universe -elokuvasarjan ensimmäinen osa. Sen pääosissa näyttelevät Tom Cruise, Annabelle Wallis, Sofia Boutella, Jake Johnson, Courtney B. Vance ja Russell Crowe. Elokuva sai maailmanensi-iltansa Sydneyn State Theatressa 22. toukokuuta 2017. Elokuvateattereihin se ilmestyi Yhdysvalloissa ja Suomessa 9. kesäkuuta 2017.


title: The Mummy (vuoden 2017 elokuva)

text: Vuonna 1127 englantilaiset ristiritarit ovat saaneet Egyptistä käsiinsä punaisen jalokiven, jonka he hautaavat erään kuolleen jäsenensä mukana. Nykyhetken Lontoossa Crossrailin rakennustyömiehet löytävät ristiritareiden haudat ja salaperäinen järjestö ottaa paikan tutkittavakseen. Järjestön johtaja kertoo hieroglyfejä lukiessaan haudasta, joka on Uuden valtakunnan ajoilta. Hauta kuului prinsessa Ahmanetille, joka oli alun perin faarao Menehptren kruununperijä, kunnes Menehptren toinen vaimo sai pojan. Ahmanet halusi valtaistuimen itselleen ja myi sielunsa egyptiläisjumala Sethille, joka antoi hänelle erikoisen tikarin. Murhattuaan ensin koko perheensä, Ahmanet aikoi käyttää tikaria murhatakseen myös rakastajansa, josta Seth saisi itselleen fyysisen muodon. Mutta faaraon papit murhasivat rakastajan ja Ahmanet lukittiin elävältä sarkofagiiin, joka upotettiin Mesopotamiassa sijaitsevassa haudassa olevaan elohopea-altaaseen estääkseen häntä pakenemasta.


title: The Mummy (vuoden 2017 elokuva)

text: Nykypäivän Irakissa sotilas ja onnenonkija Nick Morton ja hänen toverinsa Chris Vail löytävät paikallisten kapinallisten olinpaikkaan tehdyn ilmaiskun jälkeen Ahmanetin haudan. Arkeologi Jenny Halsey, jonka kanssa Nick oli aiemmin viettänyt yön, tutkii hautaa ja päättelee sen vankilaksi. Ahmanetin sarkofagi nostetaan pois elohopeasta ja haudasta, minkä jälkeen Nickin esimies, eversti Greenway, valmistautuu viemään sarkofagin sotilaslentokoneella Englantiin. Lennon aikana arolukin pureman kautta levitetyt Ahmanetin voimat riivaavat Vailin. Yritettyään avata sarkofagin, hän tappaa Greenwayn ja hyökkää muidenkin kimppuun, jolloin Nick joutuu ampumaan hänet. Lauma korppeja hyökkää lentokoneen kimppuun, jolloin kone tekee pakkolaskun ja kaikki saavat surmansa, paitsi Jenny, jolle Nick oli antanut laskuvarjon.


title: The Mummy (vuoden 2017 elokuva)

text: Nick herää myöhemmin ruumishuoneelta ja Vailin haamu kertoo Ahmanetin kironneen Nickin tehdäkseen tästä Sethin ruumiillisen olomuodon. Ahmanetin muumio pakenee sarkofagistaan ja imee elinvoimaa pelastustyöntekijöistä ruumiinsa elvyttämiseksi. Muutettuaan uhrinsa zombeiksi, hän houkuttelee Nickin ja Jennyn kirkkoon, josta myös saa takaisin Sethin tikarin. Ahmanetin ajettua takaa Nickiä ja Jennyä, tuntemattomat sotilaat lopulta vangitsevat hänet. Sekä Jenny että sotilaat työskentelevät aiemmin löydettyjä ristiritarihautoja tutkineelle järjestölle, jonka nimeksi paljastuu Prodigium ja johtajaksi tohtori Henry Jekyll. Prodigiumin päämaja oli Natural History Museumin alla ja sen tehtävä oli metsästää yliluonnollisia uhkia. Jekyll vahvistaa todeksi sen, että Ahmanet oli kironnut Nickin, ja kertoo aikovansa antaa Sethin riivata Nickin, jota Seth voitaisiin sen jälkeen tuhota lopulisesti.


title: The Mummy (vuoden 2017 elokuva)

text: Sillä välin Ahmanet kutsuu toisen arolukin riivaamaan Prodigiumin teknikon, joka vapauttaa hänet. Jekyll puolestaan joutuu murhanhimoisen ja psykoottisen sivupersoonansa Edward Hyden valtaamaksi. Hyde yrittää tehdä Nickistä liittolaisen, mutta tämä kieltäytyy ja Hyde hyökkää hänen kimppuunsa, kunnes saa Nickiltä annokseen seerumia, jolla Jekyll piti Hydea vallassaan. Ahmanet varastaa tikarin takaisin itselleen, minkä jälkeen hän herättää ristiritareiden ruumiit henkiin ja nostaa esiin valtavan hiekkamyrskyn. Epäkuolleet ritarit tappavat Prodigiumin sotilaat ja Ahmanet saa tikarin jalokiven takaisin. Vailin opastuksella Nick ja Jenny pakenevat Lontoon metrotunneleihin, mutta Ahmanetin kätyrit hyökkävät ja hukuttavat Jennyn. Vastustettuaan jonkin aikaa, Nick antaa Ahmanetin lähestyä häntä, mutta ottaakin tikarin ja lävistää sillä itsensä. Seth asettuu Nickin kehoon, mutta Nick saa kehonsa halintaan nähdessään Jennyn ruumiin ja imee Ahmanetin elinvoiman, muuttaen hänet takaisin kuihtuneeksi muumioksi.


title: The Mummy (vuoden 2017 elokuva)

text:
Nick käyttää Sethin voimia herättääkseen Jennyn henkiin ja hyvästelee tämän. Prodigium laskee Ahmanetin muumion uuteen elohopea-altaaseen, minkä jälkeen Jenny ja Jekyll käyvät keskustelua Nickin tulevaisuudesta. Sillä välin autiomaassa Nick ja kuolleista herätetty Vail lähtevät kohti uusia seikkailuja.
Universal Pictures julkisti vuonna 2012 suunnitelmansa moderniin aikaan sijoittuvan "Muumio"-elokuvan toteuttamiseksi. Ensimmäisenä ohjaajana projektiin kiinnitettiin Len Wiseman, joka kuitenkin erosi tehtävästä vuonna 2013. Myös seuraava ohjaaja, Andrés Muschietti, erosi vuonna 2014. Heinäkuussa 2014 ilmoitettiin, että elokuva olisi ensimmäinen osa jaettua universumia, johon kuuluvat myös uudet elokuvat Frankensteinin hirviöstä, Frankensteinin morsiamesta, Draculasta, Van Helsingistä, Ihmissudesta, Mustan laguunin hirviöstä ja Näkymättömästä miehestä. Tom Cruise neuvotteli marraskuussa 2015 pääosan esittämisestä, ja saman vuoden joulukuussa Sofia Boutellan osallistui neuvotteluihin muumion roolista. Kurtzman valitsi Boutellan nähtyään tämän roolisuorituksen elokuvassa "". Muut elokuvan näyttelijät julkistettiin maaliskuun ja toukokuun välillä, ja Russell Crowe liittyi näyttelijäkaartiin toukokuussa. Kuvaukset alkoivat Oxfordissa 3. huhtikuuta 2016. Elokuvaa kuvattiin myös Surreyssa. Lontoon osuus kuvauksista päättyi 17. heinäkuuta 2016. Tuotanto siirtyi Namibiaan ja elokuvan kuvaukset päättyivät 13. elokuuta 2016.


title: The Mummy (vuoden 2017 elokuva)

text: "The Mummy" sai ensi-iltansa 9. kesäkuuta 2017. Alun perin ensi-illan suunniteltiin olevan vuonna 2016. Elokuvan Lontoon ensiesitys aiottiin pitää 1. kesäkuuta, mutta Universal perui tapahtuman Manchesterin iskun vuoksi.


title: Ukonvesi

text: Ukonvesi on Etelä-Savossa Mikkelissä sijaitseva Saimaan järvenosa.


title: Ukonvesi

text:
Järvialueen pinta-ala on 2 420 hehtaaria eli 24,2 km². Sen alue on ulkomitoiltaan 17,9 kilometriä pitkä ja 6,5 kilometriä leveä. Se muodostuu yhdeksästä osasta, jotka ovat pohjoisesta lukien seuraavat: Mikkelin kaupunkialueen itäpuolella sijaitsevat Mustaselkä, Launialanselkä ja Pappilanselkä, Laajaharjun itäpuolella Annilanselkä, Porrassalmella Kyyhkylänselkä, sen eteläpuolella Siikasalmen alla Ukonvesi, ja alinna Päähkeenselkä, josta reitin vedet poistuvat Juurisalmen kautta Louhiveteen. Päähkeenselältä työntyy koilliseen Leppäselkä ja sen takana Pohjoisselkä. Ukonveden tilavuus on 143,2 miljoonaa m³ eli 0,14 km³. Järven keskisyvyys on 5,9 metriä ja suurin syvyys on 30,4 metriä.
Ukonvedessä on laskettu olevan 97 saarta. Niiden yhteispinta-ala on 147 ha, mikä on noin 5,7 % järven kokonaispinta-alasta. Saarista 21 on yli hehtaarin suurisia, 74 yli aarin ja loput 2 ovat alle aarin kokoisia. Yksikään saari ei ylitä neliökilometriä. Annilanselän eteläpuolella sijaitsevat suuret Annilansaari, Pynnönsaari ja Ajosaari. Ukonveden selällä sijaitsevat Papinsaari ja Vassarinsaari. Niiden eteläpuolella sijaitseva Puuskansaari on nimestään huolimatta niemi.
Ukonveden rantaviivan pituus on 163 kilometriä, josta saarten rantaviivan yhteispituus on 34 kilometriä. Rannat ovat pääasiassa metsämaata ja peltoalueita. Pappilan- ja Launilanselkiä reunustavat Mikkelin kaupunkialueen taajama-alueet. Peltoalueiden kyläasutus sijaitsee lähellä vedenrajaa ja rannoilla on runsaasti vapaa-ajan asutusta. Valtatie 13 kiertää järven länsirannat ja yhdystie 4321 ylittää Juurisalmen ja kulkee sitten koilliseen. Kantatie 62 lähtee Mikkelistä ylittäen ensin Pappilanselän salmen Kirkkovarkauden siltaa myöten ja jatkaen kaakkoon Puumalan suuntaan.


title: Ukonvesi

text: Järvi kuuluu Vuoksen vesistössä (vesistöaluetunnus 04) Suur-Saimaan alueella (04.1) Ukonveden valuma-alueeseen (04.15), johon Ukonveden lähialue (04.151) kuuluu.


title: Ukonvesi

text: Ukonveteen laskee Urpolassa Urpolanjoen valuma-alueen (04.152) joki ensin Pursialanlahteen ja sitten Pappilanselkään. Pappilanselän Savilahteen laskee Emolanjoki, joka on Emolanjoen valuma-alueen (04.153) reitin laskujoki. Launilanselän Visulahteen laskevat pohjoisesta pienet valuma-alueet Multasillanojan valuma-alue (04.154) ja Visulahdenpuron valuma-alue (04.155) vastaavasti Holminojaa ja Kapakanojaa, sekä Mustaselkään suurempi Myllyjoen valuma-alue (04.156) Myllyjokea myöten. Leppäselän Heinälahteen laskee Syväsen valuma-alue (04.157) pieni laskuoja ja Saarijärvestä ja Höytjärvestä Höytjärven valuma-alueen (04.158) laskuoja. Päähkeenselän Halkoniemenlahteen laskee Rajajoki, joka on Herajärven valuma-alueen (04.159) laskujoki. Ukonveden valuma-alueen reitti purkautuu Juurisalmen kautta Ala-Saimaan alueelle (04.11), josta vedet jatkavat Vuoksen kautta Venäjän Laatokkaan.


title: Ukonvesi

text: Ukonveden lähialueella sijaitsee 35 yli hehtaarin kokoista järveä ja lampea, jotka laskevat suoraan tai välillisesti Ukonveteen. Niistä huomattavimpia ovat Ylä-Säynätjärvi (52 ha), Ala-Säynätjärvi (46 ha), Iso-Surnu (37 ha), Kaatlampi (34 ha), Moisionlampi (24 ha), Iso-Palvanen (24 ha), Löydönlampi (20 ha), Laajalampi (16 ha), Suuri Linnanen (16 ha), Pieni Herajärvi (15 ha) ja Iso Ilkojärvi (12 ha).


title: Llandaffin tuomiokirkko

text: Llandaffin tuomiokirkko on anglikaaninen katedraali Cardiffissa, Walesissa.


title: Llandaffin tuomiokirkko

text: Paikalla oli luostarikirkko jo ennen normanniaikaa, mutta piispa Urban päätti rakennuttaa suuremman vanhan tilalle vuonna 1120. Ensimmäisestä kirkosta on jäljellä kaksi oviaukkoa ja joitakin kappaleita, mutta piispa Henry de Abergavennyn 1200-luvun alussa rakennuttama katedraali, joka sekin koki laajennuksia ja muutoksia, korvasi aiemman. John Wood vanhempi palkattiin suunnittelemaan uutta kirkkoa vuonna 1734. Hän toteutti eräänlaisen jäljitelmän Salomon temppelistä.


title: Suihkujarru

text: Suihkujarru on lentokoneen moottorin toiminto, jolla sen tuottama työntövoima saadaan käännettyä lentokoneen hidastamiseksi koneen laskeuduttua. Se toimii niin, että moottorista ulos tulevat kaasut ohjataan esimerkiksi erilaisten levyjen avulla eteenpäin, lentokoneen kulkusuuntaa vastaan. Tällöin ne tuottavat negatiivisen työntövoiman tai vähintään kumoavat moottorin tuottaman työntövoiman, jolloin myös moottorin tuottama ilmanvastus hidastaa konetta.


title: Le Petit Marcel

text: Le Petit Marcel (kansainvälisesti "Little Marcel") on vuonna 1976 ensi-iltansa saanut Jacques Fanstenin ohjaama ranskalainen draamakomediaelokuva, jonka pääosissa ovat Jacques Spiesser, Isabelle Huppert ja Yves Robert, joka oli myös elokuvan tuottajana. Elokuvan käsikirjoituksen laativat Fansten ja Jean-Claude Grumberg. Elokuvan tuotantoyhtiöinä olivat Zazi Films, Les Productions de la Guéville ja Société Française de Production (SFP).


title: Le Petit Marcel

text: "Le Petit Marcel" sai ensi-iltansa Ranskassa 7. huhtikuuta 1976, oli Gaumontin teatterilevittämä ja keräsi teatterikierroksensa aikana 52 046 katsojaa. Elokuva julkaistiin Ranskassa DVD:lle 25. tammikuuta 2012.


title: Kuusamon rautatie

text: Kuusamon rautatie eli Akanlahden siirtorata oli Kuusamossa Kitkajärven Akonlahdesta Livojokeen kulkenut rautatie. Sen pituus oli 2,6 km, ja välillä sen katkaisi Kuorikkijärvi. Rautatien rakensi vuonna 1910 turkulainen puutavaraliike K. E. Blomberg Oy, jolta sen osti ranskalainen puutavarayhtiö Berner & Nielsen. Valtion omistukseen rautatie siirtyi keväällä 1912. Siirtorata oli käytössä vuoteen 1929.


title: Kuusamon rautatie

text: Rataa käytettiin puutavaran kuljetukseen Maanselän yli Livojokeen, jota pitkin ne uitettiin Iijokeen ja sitä kautta Pohjanmaan sahoille sahattavaksi. Konevoimana rautatiellä oli kolme 35 hevosvoimaista höyrykonetta. Työväkeä radalla oli viisikymmentä ja koneiden käyttäjinä yhdeksän miestä.


title: Kenttäefekti

text: Kenttäefekti eli kenttävaikutus (tunnus "F") on molekyylissä varautuneen ryhmän tai dipolin aiheuttama vaikutus kaukana sijaitsevaan reaktiokeskukseen. Vaikutus voi kohdistua esimerkiksi reaktion nopeuteen tai tasapainon asemaan. Kenttäefekti voi vaikuttaa joko molekyylin sisäisesti tai molekyylien välillä ja vaikutus välittyy avaruuden kautta eikä sidosten välityksellä kuten induktiivisessä efektissä. Kenttäefektiin vaikuttavat muun muassa molekyylin muoto, varautuneen kohdan ja reaktiokeskuksen välinen etäisyys ja väliaineen dielektrinen vakio. Sen sijaan induktiiviseen efektiin vaikuttaa ainoastaan sidoksen luonne. Kenttäefektiä ja induktiivista efektiä kutsutaan toisinaan yhteisellä nimellä polaarinen efekti. Dipolien aiheuttamat kenttävaikutukset ovat tyypillisesti pieniä, mutta selvästi varautuneen ryhmän esimerkiksi tertiäärisen ammoniumryhmän vaikutukset ovat selvempiä.


title: Kiantajärvi (Sotkamo)

text: Kiantajärvi (myös Kiantojärvi) on Kainuussa Sotkamossa sijaitsevan laajan Sapsojärven Kuolasalmen taakse jäävä järvenosa.


title: Kiantajärvi (Sotkamo)

text: Järvialtaan pinta-ala on 2 330 hehtaaria eli 23,3 km². Se on 11 kilometriä pitkä ja 4,9 kilometriä leveä. Sen erottaa Sapsojärvestä Kuolaniemessä sijaitseva kapeahko Kuolasalmi. Sitä luonehtii avoin järvenselkä, jossa on vain pari suurempaa saarta, jotka ovat Selkäsaari ja Keinosensaari. Muita pienempiä saaria on viisi. Järviallas on luodattu ja siitä on julkaistu syvyyskartat. Sen tilavuus on 137 miljoonaa m³ eli 0,137 km³. Järven keskisyvyys on 5,9 metriä ja suurin syvyys on 29 metriä. Kartan mukaan Hautalahdessa on kuitenkin 32 metriä syvää. Järven rantaviivan pituus on 54,4 kilometriä ja rannat ovat pääasiassa metsämaata, jota täplittävät kalliot ja pienet peltotilkut. Järvialtaassa on runsaasti vapaa-ajan asuntoja ja sen lähiympäristössä jonkin verran maatiloja. Länsirannassa sijaitsee Kuurikanlahden kylä, jossa rautatie viistää järven rantaa. Sotkamon taajamasta tulee seututie 899, joka ohittaa sen länsipuolelta. Kuolasalmen ylittää kylätie, joka kiertää järven ympäri.


title: Kiantajärvi (Sotkamo)

text: Järven vedenpinnan korkeus on 137,9 metriä mpy. Järven vedenpinta on samalla korkeudella kaikilla Sotkamonjärvillä, joita ovat myös Nuasjärvi, Sapsojärvet, Kiantajärvi, Pirttijärvi-Kaitainjärvi ja Iso-Kiimanen. Niitä voi siten pitää Sotkamonjärvien eri järvialtaina. Tilanne johtuu kuitenkin Kajaaninjoessa olevasta Koivukosken voimalaitoksesta, jonka patoaltaaseen edellä luetellut järvet kuuluvat. Sotkamonjärviä on säännöstelty siten, että Kiantajärven vedenpinnan korkeudeksi on määrätty raja-arvot 136,20 metriä ja 138,70 metriä mpy.


title: Kiantajärvi (Sotkamo)

text: Järvi kuuluu Oulujoen vesistössä (vesistöaluetunnus 59) Nuasjärven–Kiimasjärven alueella (59.8) Sapsojärven alueeseen (59.86), jonka Kiantajärven alueeseen (59.862) järvi kuuluu.


title: Kiantajärvi (Sotkamo)

text: Sen eteläpäähään länsirantaan laskee Kivijoki, joka on Kivijoen valuma-alueen (59.868) laskujoki. Eteläpäähän laskee Pohjankoskessa Pohjanlammen kautta Lappajärvestä alkava Lappajoki, joka on Kiantajoen alueen (59.863) laskujoki. Kiantajärvi laskee Kuolasalmen kautta Sapsojärvien lähialueeseen (59.861), joka sislätää Sappojärven. Vesistön reitti jatkaa Sotkamon Hirvenniemessä Hirvensalmen läpi Pirttijärven–Kaitainjärven alueen (59.821) Pirttijärveen, josta se kulkee Nuasjärven kautta Oulujärveen. Oulujärvestä alkava Oulujoki laskee Perämereen Oulussa.


title: Aalto (satelliittisarja)

text: Aalto-satelliittisarja on Aalto-yliopiston opiskelijaprojekteina toteutettu satelliittisarja. Vuoden 2017 toukokuuhun mennessä sarjan satelliiteista yksi oli laukaistu, yksi odotti laukaisua ja yksi oli työn alla.


title: Aalto (satelliittisarja)

text: Aalto-1 on Aalto-yliopiston avaruustekniikan opiskelijaprojektina toteutettava CubeSat-satelliitti, jonka kehittäminen alkoi keväällä 2010. Satelliitin laukaisua on lykätty useita kertoja, ja se oli tarkoitus laukaista maaliskuun 2017 tilanteessa PSLV-XL-kantoraketilla Intiasta saman vuoden huhtikuussa. Aalto-1 oli aiemmin tarkoitus laukaista yhdysvaltalaisella Falcon 9 -raketilla Formosat-5 -satelliitin laukaisun toissijaisena hyötykuormana yhdessä liki 90 muun piensatelliitin kanssa, mutta tämä laukaisu peruuntui, kun Aalto-1 ja muut lennolle suunnitellut toissijaiset hyötykuormat siirrettiin laukaistavaksi muilla kantoraketeilla Falcon 9:n toistuneiden aikatauluviivästysten jälkeen. Aalto-1 on ensimmäinen kokonaisuudessaan Suomessa suunniteltu ja rakennettu satelliitti. Projektin tavoitteena on opiskella satelliitin rakentamista, sekä demonstroida satelliittiin asennettujen hyötykuormien toimintaa.


title: Aalto (satelliittisarja)

text: Aalto-1:n tehtävä avaruudessa koostuu kahdesta pääosasta. Ensimmäisessä vaiheessa havainnollistetaan satelliitin AaSI- ja RADMON-hyötykuormien toimintaa niiden käyttöönoton jälkeen. Havainnollistamisvaiheen jälkeen tehtävän tiedeosio alkaa. Tiedeosio on jaettu kahteen alaosioon, joista ensimmäisessä käytetään Maan kaukokartoitukseen tarkoitettua AaSI-spektrometriä ja avaruussäteilyä mittaavaa RADMON-säteilymittaria. Jälkimmäinen alaosio on tarkoitettu plasmajarrun käyttöön. Koko satelliittimissio kestää kaksi vuotta.


title: Aalto (satelliittisarja)

text: Aalto-2 on Aalto-yliopiston avaruustekniikan opiskelijaprojektina toteutettava CubeSat-satelliitti, jonka kehittäminen alkoi vuonna 2012. Kahden CubeSat-yksikön kokoinen Aalto-2 kuuluu eurooppalaiseen QB50-hankkeeseen, jonka suunnitelmana on laukaista 50 CubeSat-satelliittia matalalle maan kiertoradalle. Satelliitti läpäisi esisuunnittelukatselmuksen (PDR, ) vuoden 2013 toukokuuhun mennessä. Aalto-2 ja 39 muuta nanosatelliittia on tarkoitus viedä Orbital ATK:n Cygnus-kapselin sisällä Atlas V -kantoraketilla Kansainväliselle avaruusasemalle . Satelliitit jaetaan kahteen erään. Ensimmäinen erä lähetetään kiertoradalleen 90 päivää toista erää aiemmin, jotta satelliitiparvi saataisiin mahdollisimman levittäytyneeksi. Parven on tarkoitus tutkia 90–320 kilometrin korkeudella sijaitsevaa alempaa termosfääriä, jonka läpi kulkiessaan satelliitit mittaavat muun muassa yläilmakehän plasman ominaisuuksia ja hiukkasia. Satelliitit ohittavat yleensä nopeasti termosfäärin ja joukkovoiman etu onkin siinä, että satelliittiparvi kerää enemmän ja monipuolisempaa dataa. Aalto-2:n rakentaminen oli käynnissä maaliskuussa 2015.


title: Aalto (satelliittisarja)

text: Aalto-3 on Aalto-yliopiston avaruustekniikan opiskelijaprojektina toteutettava CubeSat-nanosatelliitti, ja sen suunniteltu paino on 1,3 kg. Yksi Aalto-3-projektin tavoitteista on kehittää maasatelliittiyhteyksien standardeja, ja pyrkiä osoittamaan Aalto-yliopistossa kehitetyn 5G-ohjelmistoradion käyttökelpoisuuden avaruusteknologiassa. 20 opiskelijan ryhmä on aloittanut suunnittelun ensimmäisiä koekytkentälevytestejä varten. Satelliitti on tarkoitus laukaista vuonna 2019.


title: Aalto (satelliittisarja)

text: Vuonna 2016 joulukuussa ilmoitettiin, että Aalto-3 opiskelijatiimin aktiivit aikovat hakea, ESA:n FYS-koulutusohjelmaan (Fly Your Satellite), jossa aktiivit saisivat ESA:n opetusta satelliittitekniikasta ja -projekteista sekä ilmaisen laukaisun - mikäli satelliitti valmistuu ajallaan.


title: Elisabeth Öhman

text: Eva Ulrika Elisabeth Öhman (s. 6. helmikuuta 1953 Tukholma) on ruotsalaissyntyinen, uransa pääosin Suomessa tehnyt näyttelijä. Öhman on työskennellyt Suomen ruotsinkielisen teatteritaiteen piirissä ja sen ohella tehnyt sivurooleja muutamissa elokuva- ja televisiotuotannoissa.


title: Elisabeth Öhman

text: Öhman on näytellyt sekä Turun ruotsalaisen teatterin että Svenska Teaternin musikaaleissa ja puhenäytelmissä. Lisäksi hän on tehnyt uraa improvisaatioteatteri Stjärnfallissa, joka on 1996 perustettu ruotsinkielinen riippumaton teatteriryhmä.


title: Elisabeth Öhman

text: Valkokankailla Öhman on näytellyt muutaman sivuroolin. Hän on niin ikään tehnyt ruotsinkielisen ääniohjauksen elokuvaan "Muumi ja vaarallinen juhannus" (2008) yhdessä Iivo Baricin kanssa. Myös televisiosarjoissa Öhman on näytellyt lähinnä sivurooleja, kuten Kristinan osan 1990-luvun suositussa draamasarjassa "Metsolat". Vuonna 1997 hänellä oli Samantha Hooberin rooli lyhytelokuvassa "Kosminen kaaos" ("The Cosmic Sucker").


Jääkiekon 1. divisioonan maailmanmestaruuskilpailut 2017 pelattiin huhtikuussa 2017. A-lohko pelattiin Ukrainassa ja B-lohko Britanniassa.


title: Miisa Lindén

text: Mirja-Liisa (Miisa) Lindén (s. 25. kesäkuuta 1957 Loimaa) on suomalainen ohjaaja, dramaturgi, käsikirjoittaja ja näyttelijä. Hän on työskennellyt sekä teatterissa että televisiossa ja elokuvataiteessa.


title: Miisa Lindén

text: Loimaalaissyntyinen Lindén on dramatisoinut Kalle Päätalon teoksia näyttämölle ja toimittanut useita Päätalon teksteihin pohjautuvia kirjoja. Hän on dramatisoinut ja ohjannut myös Pirkko Saision "Elämänmenon" Kuopion kaupunginteatteriin ja ohjannut "Niskavuoren Hetan" Kokkolan kaupunginteatterissa.


title: Miisa Lindén

text: Lindén työskenteli "Uusi päivä" -televisiosarjassa script editorina ja käsikirjoittajana 2010–2014. Vuonna 2017 Lindén dramatisoi "Metsolat" Mikkelin Naisvuoren kesäteatterin näyttämölle.


title: Miisa Lindén

text: Lindén opiskeli Tampereen yliopiston draamalinjalla (hum. kand.). Hän on toiminut näyttelijänä, muun muassa Ahaa Teatterissa 1983–1987. 1990-luvulla Lindén näytteli sivurooleja useissa Yle TV2:n draamatuotannoissa. Hänen roolejaan on muun muassa Vanhasen Riitta suositussa televisiosarjassa "Metsolat", jota hän myös käsikirjoitti.


title: Hr. Ms. K IX

text: Hr. Ms. K IX oli Alankomaiden kuninkaallisen laivaston vuonna 1922 palvelukseenotettu K VIII -luokan sukellusvene.


title: Hr. Ms. K IX

text: Alus tilattiin 27. kesäkuuta 1917 Koninklijke Maatschappij De Scheldeltä Vlissingenistä ja sen köli laskettiin 1. maaliskuuta 1919. Alus laskettiin vesille 23. joulukuuta 1922 ja se otettiin palvelukseen puoli vuotta myöhemmin 21. kesäkuuta 1923.


title: Hr. Ms. K IX

text: Alus lähti 28. helmikuuta 1924 Vlissingenistä ja se matkasi ilman saattajaa Portlandin, Plymouthin, Sevillan, Tunisin, Aleksandrian, Port Saidin, Suezin kanavan, Adenin ja Colombon kautta Sabangiin, jonne se saapui 13. toukokuuta. Alus saapui Surabayaan 15. kesäkuuta.


title: Hr. Ms. K IX

text: "Hr. Ms. K IX", "Hr. Ms. K II", "Hr. Ms. K VII" ja "Hr. Ms. K VIII" matkasivat 25. maaliskuuta 1926 Tarakanista Manilaan ja takaisin.


title: Hr. Ms. K IX

text: Saksa hyökkäsi Alankomaihin 10. toukokuuta 1940. Japani hyökkäsi 6. joulukuuta 1941 Pearl Harboriin, minkä jälkeen Yhdysvallat ja Alankomaat julistivat sodan Japanille. Keisarillisen Japanin laivaston ilmavoimat pommitti 14. joulukuuta Tarempahia. Japanilaiset nousivat maihin 27. joulukuuta Borneon ja Singaporen välissä sijaitsevalla Tambelanilla.


title: Hr. Ms. K IX

text: Alus oli Surabayan laivastontelakalla huollettavana joulukuun alusta 1941 alkaen, jona aikana se oli alusluettelosta poistettuna. Aluksen miehistö siirrettiin 8. joulukuuta 1941 palvelukseen palautettavalle "Hr. Ms. K X":lle.


title: Hr. Ms. K IX

text: "Hr. Ms. K IX" palautettiin maaliskuussa 1942 palvelukseen, jolloin sen miehistöksi tuli Surabayan sukellusvenetukikohdan reserviläisiä. Aluksen piti olla Siaminlahdella partiomatkalla, mutta se joutui palaamaan satamaan konehuoneessa havaittujen vikojen vuoksi. Alus matkasi Fremantleen Surabayan jouduttua japanilaisten haltuun.


title: Hr. Ms. K IX

text: Aluksella oli mukanaan seitsemän merkittävää upseeria ja se saapui Fremantleen 13. maaliskuuta. Alus oli 1.-2. huhtikuuta maalialuksena sukellusveneentorjuntaharjoituksessa Fremantlessa.


title: Hr. Ms. K IX

text: Alankomaat tarjosi 15. huhtikuuta kahta sukellusvenettä miehistöineen Australian laivastolle. "Hr. Ms. K XII" operatiiviseen palvelukseen ja "Hr. Ms. IX" sukellusveneidentorjunnalle koulutuskäyttöön. Australia hyväksyi tarjouksen huhtikuun lopulla ja "K IX" nimettiin "HMAS K9":ksi.


title: Luettelo Ruotsin merivoimien alusten nimistä (C)

text: Luettelo Ruotsin merivoimien alusten nimistä sisältää Ruotsin merivoimissa palveluksessa olleiden C kirjaimella alkaneiden alusten nimet. Luettelossa ei ole listattu saman nimisiä aluksia erikseen.


title: Iijärvi (Kuusamo)

text: Iijärvi on Pohjois-Pohjanmaalla Kuusamossa sijaitseva järvi.


title: Iijärvi (Kuusamo)

text: Järven pinta-ala on 2 050 hehtaaria eli 20,5 km². Se on 16,9 kilometriä pitkä ja 5,6 kilometriä leveä, mutta sen sokkeloinen muoto johtuu pääasiassa kahdeksan kilometriä pitkän Joutsenniemestä. Se jakaa järven länsiosan pohjoispuoliseen lahteen, jonka perällä ovat Maaselänlahti ja Puukkolahti, ja eteläpuoliseen lahteen, jonka perällä on vastaavasti Saunalahti ja Oijuslahti. Oijuslahdesta työntyy etelään kapea, josta lasku-uoma johtaa Poussunjärveen. Eteläosassa sijaitsee järven suurin saari Kaaperinsaari, joka on 1,1 kilometriä pitkä ja 850 metriä leveä. Muita lahden saaria ovat Korkeasaari ja Kalliosaari. Pitkä niemi haaroittuu kärjessä Kiviniemeksi ja Isoniemeksi ja niiden väliin jää 3,3 kilometrinen Niemiperä, jonka leveys on 300 metriä. Järven itäosan halkaisee Penikkaniemi, jonka pohjoispuolelle jää 5,7 kilometrinen lahti, jossa Siiransalmen taakse jää leveämpi Tiironhauta, ja eteläpuolelle jää sitä lyhyempi Penikkalahti. Kiviniemeä vastapäätä sijaitsee kapea Lihasaari. Järvi on luodattu ja siitä on julkaistu syvyyskartat. Sen tilavuus on 105 miljoonaa m³ eli 0,105 km³. Järven keskisyvyys on 5,1 metriä ja suurin syvyys on 20 metriä. Syvin kohta sijaitsee Rantavaaran edustalla Korkeasaaren kaakkoispuolella. Toinen yhtä syvä syvänne sijaitsee Petäjäsaaren kaakkoispuolella Isoniemen eteläpuolella. Järven rantaviivan pituus on 110 kilometriä. Rannat ovat matalaa metsämaata, joka on paikoin hyvin soistunutta. Kapeasta itärannasta kohoaa 90 metrin korkeuteen jyrkkärinteinen Niskavaara. Myös Tiironhaudan pohjukassa kohoaa muutamia mäkiä, joiden takana nousee 200 metrin korkeuteen Iivaara.


title: Iijärvi (Kuusamo)

text: Järvi kuuluu Iijoen vesistössä (vesistöaluetunnus 61) Iijoen yläosan valuma-alueella (61.3) Iijärven valuma-alueeseen (61.34), johon Iijärven lähialue (61.341) kuuluu.


title: Iijärvi (Kuusamo)

text: Järveen laskee lännestä Oijusluoman valuma-alueen (61.342) laskujoki Oijusjoki, jonka pääjärvi on Oijusluoma, ja pohjoisesta siihen laskee Perjakkakoski, joka on Naamankajärven valuma-alueen (61.343) reitin laskujoki. Sen pääjärvi on pitkä Naamankajärvi. Järven itäpäähän siihen laskee Matalajoen valuma-alueelta (61.344) Rajajoki, joka on yläjuoksulla nimeltään Matalajoki. Kaakon suunnalta Penikkalahteen laskee leveä Penikkajoki, joka alkaa Penikkajärvestä. Se on Penikkajoen valuma-alueen (61.345) pääjärvi. Iijärven laskujoki on Kapea, jonka pohjapadolla säännöstelty koski johtaa Poussunjärveen. Se kuuluu jo Soivionjärven alueella (61.33) Poussunjärven alueeseen (61.333). Vesireitin kulku on tämän jälkeen pääpiirteittäin Soivionjärvi, Raakunjärvi, Iso-Kero, Irnijärvi, Irnijoki ja lopulta Iijoki, joka laskee Iissä Perämereen.


title: Familiaalinen hyperkolesterolemia

text: Familiaalinen hyperkolesterolemia eli FH-tauti on huomattavan korkeana kolesterolina ilmenevä yksi Suomen yleisimmistä perinnöllisistä sairauksista. Se on kuitenkin sekä Suomessa että maailmalla vahvasti alidiagnosoitu. Taudin esiintyvyys on noin 1:200–1:500. On arvioitu, että maailmassa tätä tautia sairastaa 14–34 miljoonaa ihmistä ja Suomessakin meillä arvioidaan olevan 10 000–30 000 potilasta. Kelan tietojen mukaan Suomessa oli 4 995 diagnosoitua FH-potilasta vuonna 2014.


title: Familiaalinen hyperkolesterolemia

text: FH-tauti eli familiaalinen hyperkolesterolemia on yhden geenin virheen aiheuttama perinnöllinen rasva-aineenvaihduntasairaus. Sille on ominaista huomattavan korkea veren kolesterolipitoisuus (usein noin kaksi kertaa niin sanottua normaalia suurempi). Oleellista on, että FH-potilaalla kertyy kolesterolia valtimoiden seinämään jo syntymästä saakka jatkuvasti koholla olevan kolesterolin vuoksi. Korkea kolesteroli ei sellaisenaan aiheuta mitään oireita, mutta se lisää sepelvaltimotaudin ja muiden sydän- ja verisuonitautien riskiä moninkertaiseksi muuhun väestöön verrattuna. Hoitamatonta familiaalista hyperkolesterolemiaa sairastavilla henkilöillä sydän- ja verisuonitauti voi ilmetä jo nuorella iällä.


title: Familiaalinen hyperkolesterolemia

text: Hoidon aloittamiseksi pitää tunnistaa ne henkilöt, jotka suvussa kantavat familiaalisen hyperkolesterolemian geenivirhettä. Kaikilla saman suvun jäsenillä geenivirhettä ei ole, sillä se periytyy kantajalta kullekin jälkeläiselle 50 % todennäköisyydellä. Siten familiaalista hyperkolesterolemiaa sairastavan henkilön kullakin lapsella on 50 % todennäköisyys sille, että geenivirhe ei ole hänelle periytynyt.


title: Familiaalinen hyperkolesterolemia

text: Familiaalista hyperkolesterolemiaa esiintyy heterotsygootti- ja homotsygoottimuotona. Heterotsygootti on yleisempi muoto. Heterotsygootissa muodossa henkilö on saanut vain toiselta vanhemmaltaan viallisen geenin, toinen geeni toimii normaalisti. Puolet reseptoreista on siten normaaleja. Kolesteroli on 10 mmol/l tasoa. Ilman hoitoa miespuoliset henkilöt sairastavat sydäninfarktin noin 30–40-vuotiaina ja naiset noin kymmenen vuotta myöhemmin.


title: Familiaalinen hyperkolesterolemia

text: Jos henkilö on saanut molemmilta vanhemmiltaan viallisen LDL-reseptorigeenin (homostygootti muoto), LDL-kolesteroli ei poistu verenkierrosta lainkaan normaalia reittiä. Näillä potilailla tauti on hyvin hankala. Jos hoitoa ei ole tarjolla tai tautia ei havaita, he voivat sairastua sydäninfarktiin jo ensimmäisten elinvuosiensa aikana. Taudin vaikeampi muoto on hyvin harvinainen (1: 1 000 000).


title: Familiaalinen hyperkolesterolemia

text: Korkea kolesteroli lisää vaaraa sairastua valtimotautiin, etenkin sepelvaltimotautiin. Jos veren virtaus tyrehtyy kokonaan sydäntä ruokkivissa sepelvaltimoissa, saattaa tuloksena olla sydäninfarkti. Kun veren kolesterolipitoisuutta saadaan laskettua, vähentyy myös kolesterolin kertyminen valtimonseinämään Repeytymisherkkyys vähenee nopeasti ja parin vuoden hoidon jälkeen myös jo syntyneet ahtaumat voivat pienentyä. Veren kolesterolipitoisuutta säätelee niin perimä kuin elämäntavatkin.


title: Familiaalinen hyperkolesterolemia

text: FH-tauti todetaan tyypillisen kliinisen kuvan, sukurasitteen ja veren kolesterolimittauksen avulla. FH-tautia voidaan etsiä myös geenitestien avulla.


title: Familiaalinen hyperkolesterolemia

text: Familiaaliseen hyperkolesterolemiaan on olemassa hoitoja. Hoito ja seuranta pyritään aloittamaan mahdollisimman varhain. Elämäntavoilla, ruokavaliolla ja lääkehoidolla voidaan ennaltaehkäistä sairastumista merkittävästi.


title: Familiaalinen hyperkolesterolemia

text: Jotta voidaan selvittää, ketkä tarvitsevat hoitoa familiaaliseen hyperkolesterolemiaan, sairastuneen henkilön sukulaiset voivat halutessaan hakeutua perusterveydenhuoltoon (esimerkiksi terveyskeskus- tai työterveyslääkärin vastaanotolle). Lääkäri mittauttaa laboratoriossa verestä kolesteroliarvot ja tarvittaessa aloittaa hoidon tai lähettää potilaan jatkotutkimuksiin.


title: Konstantin Kovalenko

text: Konstantin Kovalenko (, s. 14. kesäkuuta 1995 Jekaterinburg, Sverdlovsk) on venäläinen karateka. Hän on Kyokushinin kolminkertainen Euroopan-mestari.


title: Konstantin Kovalenko

text: Kovalenko oli mukana World Openissa 2015, jossa hän eteni neljännelle kierrokselle, kunnes hävisi maamiehelleen Vladislav Jekimoville ipponilla.


title: Konstantin Kovalenko

text: Huhtikuussa 2016 Kovalenko oli mukana Uralin UFD turnauksessa, jossa hän saavutti kultaa voitettuaan loppuottelussa Alexei Shatunovin. Marraskuussa hän otteli Japanin mestaruuskilpailuissa, jossa Kovalenko sijoittui kuudenneksi.


title: Konstantin Kovalenko

text: 2017 Kovalenko saavutti Venäjän cupissa hopeaa hävittyään loppuottelussa Goderdzi Kapanadzelle. Maaliskuussa hän voitti Espanjan Openissa mestaruuden avoimessasarjassa. Toukokuussa hän voitti Euroopan-mestaruuden superraskaassasarjassa. Hän pudotti välierissä puolipisteellä Alejandro Navarron ja loppuottelussa tuomariäänin Damian Galinskin.


title: Konstantin Kovalenko

text: 2018 toukokuussa Kovalenko saavutti uransa kolmannen Euroopan mestaruuden ja samalla toisen superraskaassasarjassa Bulgariassa. Hän voitti loppuottelussa Goderdzi Kapanadzen.


title: Millespakka

text: Millespakka Oy on yhdeksän kunnan omistama jätehuoltoyhtiö, jonka tehtävänä on järjestää alueen jätehuolto lain mukaisesti. Vuonna 1996 perustetun yhtiön osakaskunnat ovat Alajärvi, Halsua, Kyyjärvi, Lappajärvi, Lestijärvi, Perho, Reisjärvi, Soini ja Vimpeli. Perustamisvaiheessa yrityksen nimi oli Järviseudun Jätehuolto Oy.


title: Millespakka

text: Millespakan jätteenkäsittelyasema on valmistunut vuonna 2001, ja yhtiö on myös osakkaana Westenergyn jätteenpolttolaitoksessa. Lisäksi yhtiön alaisuudessa on ekopisteitä ja hyötyjäteasemia osakaskuntien alueella. Yhtiön nykyinen nimi Millespakka on peräisin alueesta, jossa jäteasema sijaitsee.


title: Lakeuden Etappi

text: Lakeuden Etappi Oy on kahdeksan kunnan omistama jätehuoltoyhtiö, jonka tehtävänä on vastata jätehuollon järjestämisestä toiminta-alueellaan. Tähän sisältyy jätteen kuljetus, käsittely sekä tiedotus ja neuvonta. Yhtiön toiminta-alueella on noin 130 000 asukasta, ja osakaskuntia ovat Alavus, Ilmajoki, Kihniö, Kuortane, Kurikka, Lapua, Seinäjoki ja Ähtäri.


title: Lakeuden Etappi

text: Yhtiö on osakkaana Westenergyn jätteenpolttolaitoksessa, ja sillä on myös oma biokaasulaitos ja jätehuoltokeskus Ilmajoella. Lisäksi yrityksen toimintaan kuuluu noin 70 ekopistettä ja jäteasemia, joita on vähintään yksi joka kunnassa.


title: Hätäliukumäki

text: Hätäliukumäki on lentokoneen hätäuloskäynnin yhteyteen asennettu liukumäki. Se täyttyy tarvittaessa ilmalla, ja sitä pitkin matkustajat voivat poistua hätätilanteessa koneesta nopeasti.


title: Hätäliukumäki

text: Useimmissa lentokoneissa tyhjät hätäliukumäet on sijoitettu ovien sisäpuolella oleviin koteloihin. Sen sisällä on hiilikuituinen painesuoja, jonka sisällä on itse liukumäki. Liukumäki voi olla sijoitettu myös oven kynnyksen alle tai ikkunahätäuloskäynnin yhteyteen.


title: Hätäliukumäki

text: Hätäliukumäki täyttyy, kun ovi avataan, mikäli mekanismi on viritetty. Virittäminen tapahtuu oven sisäpuolella olevasta kahvasta, jonka kääntäminen kiinnittää liukumäkimekanismin oven kynnykseen. Tällöin oven avaaminen vetää liukumäen ulos kotelostaan, jolloin mäki alkaa täyttyä.


title: Hätäliukumäki

text: Mäkien täyttäminen aloitetaan säiliöstä, jossa on paineistettua hiilidioksidia ja typpeä. Tästä säiliöstä tulee noin kolmasosa kaasusta, joka mäen täyttämiseen tarvitaan. Kun paineistetut kaasut kulkevat kovalla vauhdilla aspiraattorin läpi, syntyy imu, joka vetää ympäristöstä ilmaa liukumäkeen.


title: Hätäliukumäki

text: Hätäliukumäkien toimintavaatimukset ovat kiristyneet huomattavasti vuosien varrella. 1960-luvun alussa Yhdysvaltain ilmailuviranomainen FAA vaati, että liukumäet täyttyvät 25 sekunnissa tuulettomissa oloissa ja normaalissa lämpötilassa. Nykyään mäkien tulee täyttyä kuudessa sekunnissa lämpötilan ollessa −50…+70 °C, ja pysyä käyttökuntoisina vielä tuulen ollessa yli 12 m/s.


title: Hätäliukumäki

text: Hätäliukumäki tai muu ulospääsyä helpottava laite tulee Yhdysvaltain lainsäädännön mukaan asentaa kaikkiin hätäuloskäynteihin, jotka ovat yli kuuden jalan (noin 1,8 m) korkeudella maasta.


title: Kiitämä

text: Kiitämä on Pohjois-Pohjanmaalla Kuusamossa sijaitseva järvi.


title: Kiitämä

text: Järvellä on suuri järvenselkä. Sen länsipuolella Karankaniemi ja Sonnisaari erottavat taaksensa Takajärven ja Pikku-Kiitämän, josta työntyy itään Karankalahti. Autioniemen kärjessä on Mourusalmi, jonka takana sijaitsee laaja lahti, missä sijaitsee järven luusua. Järven on pinta-ala on 1 890 hehtaaria eli 18,9 km². Se on 11,4 kilometriä pitkä ja 4,9 kilometriä leveä.


title: Kiitämä

text: Järvessä on laskettu olevan 13 saarta. Niiden yhteispinta-ala on 51 ha, mikä on noin 2,6 % järven kokonaispinta-alasta. Saarista neljä on yli hehtaarin suurisia ja loput 9 ovat yli aarin kokoisia. Yksikään saari ei ole yli neliökilometrin. Sonnisaaren lähellä sijaitsevat vielä Nuottisaari ja Hoikankannansaari. Karankaniemen ja Sonnisaaren välissä on Pyöreäsaari. Järven itäpäässä sijaitsevat isosaari ja Kalliosaari.


title: Kiitämä

text:
Järvi on luodattu ja siitä on julkaistu syvyyskartat. Sen tilavuus on 126,4 miljoonaa m³ eli 0,13 km³. Järven keskisyvyys on 6,7 metriä ja suurin syvyys on 21,7 metriä. Syvin kohta sijaitsee keskellä järvenselkää.
Järven rantaviivan pituus on 58,4 kilometriä, josta saarten rantaviivan yhteispituus on 9,1 kilometriä. Rannat ovat metsämaata, joka on paikoin soistunutta. Rantaan ulottuu vain muutamassa paikassa peltoamaata. Heikkilän kylä sijaitsee Pikku-Kiitämän lounaisrannassa, Sukula Karankaniemeä vastapäätä ja Hännisten kylä järven pohjoisrannassa. Järvellä on vain muutama maatila, mutta vapaa-ajan asuntoja on jonkin verran.


title: Kiitämä

text: Järvi kuuluu Koutajoen vesistössä (vesistöaluetunnus 73) Kuusinkijoen valuma-alueella (73.04) Kiitämän alueeseen (73.044), joka on Koutajoen vesistön latvavesiä.